title: Talk Dirty (Jason Derulon kappale)

text: Talk Dirty on yhdysvaltalaisen laulaja-lauluntekijä Jason Derulon kappale, joka julkaistiin Euroopassa ja Oseaniassa hänen kolmannen, Tattoos-studioalbumin toisena singlenä. Derulon kolmas studioalbumi nimettiin uudelleen muotoon Talk Dirty Yhdysvaltain julkaisua varten, sisältäen vaihtoehtoisen kappalelistan. Se julkaistiin Yhdysvalloissa albumin kolmantena singlenä 7. tammikuuta 2014. Kappaleen sanat esittää vieraileva yhdysvaltalaisräppäri 2 Chainz, tehden siitä Derulon ensimmäisen singlen jolla on vieraileva artisti. Kappaleen sanoittivat Jason Derulo, 2 Chainz, Eric Frederic, Jason Evigan, Sean Douglas, Ori Kaplan, Tamir Muskat, sekä Tomer Yosef, samalla kun kappaleen tuotannosta - joka sisältää samplen israelilaisyhtye Balkan Beat Boxin albumilta Nu Med julkaistusta kappaleesta "Hermetico" - vastasi yhtyeen Wallpaper jäsen Ricky Reed.


title: Talk Dirty (Jason Derulon kappale)

text: Talk Dirtyn musiikkivideon ohjasi Collin Tilley, joka sisältää erityyppisiä tansseja erilaisista kulttuureista: se julkaistiin Derulon YouTube-tilin kautta 7. elokuuta 2013. Julkaisunsa jälkeen "Talk Dirty" on debytoinut Australian singlelistan ensimmäisellä sijalla, tehden siitä Chainzin uran toisen singlen, joka on saavuttanut listan kärjen sekä päässyt Uudessa-Seelannissa kahdenkymmenen parhaan joukkoon. Kappale pääsi listoile myös muutamissa muissa Euroopan valtioissa.


title: Mattia Cassani

text: Mattia Cassani (s. 26. elokuuta 1983 Borgomanero) on italialainen jalkapalloilija, joka edustaa Serie A:ssa pelaavaa Sampdoria. Pelipaikaltaan oikeajalkainen Cassani on oikea laitapuolustaja.


title: Mattia Cassani

text: Cassani on Juventuksen kasvatti. Hän pelasi seurassa vuodet 2002-2003, muttei pelannut Serie A:ssa yhtäkään ottelua. Kevätpuoliskon kaudesta 2002-2003 Cassani oli lainalla Serie B:n Sampdoriassa, jossa hän pelasi kaksi ottelua.


title: Mattia Cassani

text: Kesällä 2003 Cassani siirtyi Serie B:n Hellas Veronaan Juventuksen omistaessa yhä puolet Cassanin pelaajaoikeuksista. Cassani pelasi Veronan paidassa Serie B:ssä kolmen kauden ajan. Otteluita kertyi 118, mutta maaleja ei syntynyt.


title: Mattia Cassani

text: Kesällä 2006 Serie A:n US Palermo osti Cassanin pelaajaoikeudet Juventukselta ja Cassani teki pääsarjadebyyttinsä kaudella 2006-2007. Cassani edusti Palermoa peräti viisi vuotta pelaten 161 ottelua, joissa syntyi kaksi maalia. Cassanin 161 ottelua Palermon paidassa tekivät hänestä seuran eniten Serie A:ssa otteluita pelanneen pelaajan.


title: Mattia Cassani

text: Palermosta Cassani siirtyi toiseen Serie A -seuraan, Fiorentinaan. Kausina 2011-2012 ja 2012-2013 hän pelasi seurassa 34 ottelua ja teki yhden maalin. Tammikuun 2013 siirtoikkunassa Cassani siirtyi lainalle Serie A:n Genoa CFC:hen, jossa hän pelasi kevätkauden aikana viisi ottelua. Kauden 2013-2014 hän vietti jälleen lainalla, nyt Serie A -seura Parma FC:n riveissä. Cassani edusti seuraa koko kauden pelaten 36 ottelua. Parma ostikin hänet omakseen kesän 2014 siirtoikkunassa. Kaudella 2014–2015 hän pelasi 18 Serie A -ottelua Parman pudotessa Serie B:hen.


title: Mattia Cassani

text: Kaudeksi 2015–2016 Cassani siirtyi vanhaan seuraansa Sampdoriaan.


title: Mattia Cassani

text: Cassani edusti vuonna 2003 Italian alle 20-vuotiaiden maajoukkuetta kuudessa maaottelussa. Italian jalkapallomaajoukkueessa Cassani debytoi 26-vuotiaana, marraskuussa 2009 ystävyysottelussa Ruotsia vastaan. Hän oli mukana myös päävalmentaja Marcello Lippin alustavalla listalla vuoden 2010 MM-kisoihin, mutta putosi lopullisesta joukkueesta. Viimeisimmän maaottelunsa Cassani on pelannut vuonna 2012. Hänelle on kertynyt 11 maaottelua ilman maaleja.


title: Juhani Eskola

text: Jyrki Altti Juhani Eskola (s. 26. huhtikuuta 1951 Helsinki) toimi Terveyden ja hyvinvoinnin laitoksen (THL) pääjohtajana vuoden 2018 loppuun asti. Hänen seuraajanaan pääjohtajana aloitti Markku Tervahauta.


title: Juhani Eskola

text: THL:n pääjohtajan tehtävässä Eskola aloitti vuoden 2014 alussa Pekka Puskan seuraajana. Eskola on poliittisesti sitoutumaton.


title: Juhani Eskola

text: Aikaisemmin Eskola on toiminut muun muassa THL:n ylijohtajana. Ylijohtajana Juhani Eskola vastasi terveyden suojelun toimialasta, johon kuuluvat muun muassa tartuntatautien torjunta ja rokotusohjelma. Ennen THL:ää hän on työskennellyt Kansanterveyslaitoksen ylijohtajana, lääketeollisuudessa kehitystehtävissä ranskalaisessa Aventis Pasteurissa sekä rokotetutkijana. Vuosina 1997–1998 Eskola toimi myös vierailevana professorina Lontoon Imperial Collegessa.


title: Juhani Eskola

text: Lisäksi hänellä on ja on ollut lukuisia edustuksia erilaisissa kansallisissa ja kansainvälisiä organisaatioissa, muun muassa Maailman terveysjärjestössä. Eskola on myös Alkon hallituksen jäsen.


title: Juhani Eskola

text: Eskola on koulutukseltaan lääketieteen ja kirurgian tohtori (LKT) sekä yleislääketieteen, lastentautien ja infektiosairauksien erikoislääkäri.


title: Hage Geingob

text: Hage Geingob (s. 3. elokuuta 1941) on namibialainen poliitikko, joka on toiminut maansa pääministerinä kahteen otteeseen. Hänet valittiin presidentiksi vuoden 2014 lopussa, ja hän aloitti virkakautensa maaliskuussa 2015.


title: Hage Geingob

text: Geingob syntyi pienessä pohjoisnamibialaisessa kylässä. Etelä-Afrikan hallitessa maata hän oli maanpaossa Botswanassa ja Yhdysvalloissa. Hän laati Britanniassa väitöskirjan demokratian edistämisestä ja hyvistä hallintokäytännöistä. Ennen politiikkaan siirtymistä hän työskenteli YK:lle. Namibian itsenäistyttyä Geingob oli sen ensimmäinen pääministeri vuosina 1990–2002.


title: Mumunin kulttuuri

text: Mumunin kulttuuri oli Koreassa pronssikaudella vallinnut kulttuuri. Aikakauden varhainen vaihe oli noin 1500–850 eaa., keskivaihe noin 850–550 eaa. ja myöhäinen vaihe noin 550–300 eaa. Tällä aikakaudella tehtiin tikareita, vihreästä laavakivestä tehtiin ornamenttimaisia koristeita ja keramiikka-astiat poltettiin punaisiksi.


title: Mumunin kulttuuri

text: Tämän kulttuurin aikakaudella asutuksen muoto ja yhteiskuntajärjestelmä muuttui merkittävästi. Kauden keskivaiheen alussa asutus siirtyi aivan lähelle jokien rantaa.


title: Mumunin kulttuuri

text: Aikakauden loppuvaiheessa rakennettiin megaliittimaisia hautapaikkoja.


title: Soini Palasto

text: Soini Otso Olavi Palasto, sukunimi vuoteen 1934 "Planström" (17. kesäkuuta 1912 Viipuri – 28. maaliskuuta 2002 Helsinki) oli suomalainen suurlähettiläs.


title: Soini Palasto

text: Palaston syntyi Viipurissa kauppias Karl Gustaf Planströmin ja Aino Alina Sandströmin perheeseen. Palasto pääsi ylioppilaaksi 1930, suoritti yleisen oikeustutkinnon 1937 ja valmistui lainopin kandidaatiksi.


title: Soini Palasto

text: Palasto oli ulkoasiainministeriön jaostosihteerinä 1942–1943, lähetystösihteerinä Bukarestissa 1943–1945 ja ulkoasiainministeriössä 1946–1948 sekä oli lähetystösihteerinä Prahassa ja Wienissä 1949–1950 ja myös Budapestissa 1950 ja Haagissa 1950–1953. Hän toimi ulkoasiainministeriön poliittisen osaston jaostopäällikkönä 1953–1955, apulaisosastopäällikkönä 1955–1958, neuvottelevana virkamiehenä 1958–1959 ja oikeudellisen osaston päällikkönä 1959–1961. Palasto oli suurlähettiläänä Buenos Airesissa 1961–1966 ollen samalla lähettiläänä Santiagossa, Montevideossa ja Asunciónissa ja sitten hän oli suurlähettiläänä Kairossa, Beirutissa, Damaskoksessa, Khartumissa ja Ammanissa 1966–1969. Oltuaan disponibiliteetissa 1969–1972 Palasto toimi sitten suurlähettiläänä Sofiassa 1972–1979. Palasto sai pääkonsulin arvon 1958.


title: Soini Palasto

text: Soini Palasto oli naimisissa 1939–1972 filosofian maisteri Taina Arhonmaan (k. 1972) kanssa. Heidän tyttärensä on taiteilija Marjatta Palasto.


title: Ian Hummer

text: Ian Hummer (s. 23. elokuuta 1990 Yhdysvallat) on yhdysvaltalainen koripalloilija, pelipaikaltaan laituri. Hän edustaa Korisliigassa pelaavaa Nilan Bisonsia. Suomeen Hummer saapui yksivuotisella sopimuksella heinäkuussa 2014 ja pelasi ensimmäisen liigaottelunsa lokakuun alussa Kouvoja vastaan. Ennen Suomeen saapumistaan hän pelasi kotimaansa lisäksi myös Saksassa.


title: Lucas Silva Borges

text: Lucas Silva Borges (s. 16. helmikuuta 1993 Bom Jesus de Goiás, Brasilia) on brasilialainen jalkapalloilija. Hän edustaa espanjalaista Real Madridia ja on pelipaikaltaan keskikenttäpelaaja.


title: Lucas Silva Borges

text:
Silva on Cruzeiron nuorisoakatemian kasvatti. Vuoden 2012 alkupuolella hän siirtyi lainasopimuksella Nacional Esporte Clubeen. Saman vuden heinäkuussa hän palasi
kasvattajaseuraansa ja pelasi ensimmäisen ottelunsa Brasilian pääsarjassa Campeonato Brasileiro Série A:ssa 19. heinäkuuta. Silloin hän teki ensiesiintymisensä joukkueessa ottelussa Portuguesaa vastaan. Kausina 2013 ja 2014 Silva kuului Cruzeiron runkopelaajiin, kun seura voitti kaksi peräkkäistä Brasilian-mestaruutta pelaten niiden aikana yhteensä 50 Série A -ottelua. Silva valittiin Série A:n parhaaksi puolustavaksi keskikenttäpelaajaksi.


title: Lucas Silva Borges

text: 22. tammikuuta 2015 urheilulehti "Marca" uutisoi Silvan siirtyvän espanjalaisseura Real Madridiin. Seuraavana päivänä madridilaisseura vahvisti siirron ja ilmoitti sen olevan pituudeltaan 5½-vuotinen.


title: Lucas Silva Borges

text: Kaudeksi 2015–2016 Silva lainattiin Ranskan Ligue 1:n Marseillelle˔


title: Tuntemattomalle jumalalle

text: Tuntemattomalle jumalalle on suomalainen television draamasarja vuodelta 1993. Sen on käsikirjoittanut Jukka Vieno ja ohjannut Hannu Kahakorpi. Viisiosaisen minisarjan monipolvinen tarina sijoittuu Suomen sodanjälkeisiin vaaran vuosiin.


title: Tuntemattomalle jumalalle

text: Jatkosodan loppuvaiheissa venäläisiin desantteihin soluttautunut brittiagentti on hyppäämässä lentokoneesta laskuvarjolla Suomeen, kun konetta tulitetaan ja se syttyy palamaan. Palovammainen mies pääsee kirurgi Branderin hoidettavaksi. Miehen taskusta löytyneen valokuvan perusteella kirurgi leikkaa tämän kasvot väärän miehen mukaisiksi: mies ei ole kuvan mies, vaan etsimässä tätä.


title: Tuntemattomalle jumalalle

text: Toivuttuaan brittiagentti on kadottanut muistinsa eikä tiedä edes kuka on. Hän välttyy teloitukselta, kun tulee rauha ja hän pääseekin valtiollisen poliisin uuden johtajan erikoistehtäviin, vastaamaan Suomeen tulleen liittoutuneiden valvontakomission turvallisuudesta uudella henkilöllisyydellä Ivan Smith.


title: Tuntemattomalle jumalalle

text: Monimutkaiseen vakoilujuoneen liittyvät myös romanssi kirurgin tyttären ja Smithin välillä, yhdysvaltalainen jazzyhtye ja sen amerikansuomalainen johtaja, kaupungin paras räätäli ja tämän apupoika, pullollinen vettä, englantilainen naisdiplomaatti ja presidentti Paasikiven murhayritys.


title: Tuntemattomalle jumalalle

text: Helsingin Sanomien kriitikko Jukka Kajava piti "Tuntemattomalle jumalalle" -sarjaa hienona esimerkkinä aikansa kotimaisesta tv-draamasta. Hänestä se on ”suuri, salaperäinen ja kiehtova seikkailu monitasoiseen arvoituksellisuuteen, seikkailu, jolla kuitenkin on jalat maassa. Toisaalta Tuntemattomalle jumalalle on mitä aktiivisinta ja vauhdikkainta seikkailuviihdettä, toisaalta tavallista syvemmälle pyrkivä tutkielma ihmisen pimeistä puolista. Parikymmentä vuotta myöhemmin Helsingin Sanomien Henri Waltter Rehnström sanoo sarjan valmistuneen aikana, jolloin televisiosarjoja tehtiin kunnianhimoisesti ja rohkeasti taiteellista vapautta sallien. Muiksi saman ajan katsomiskokemuksia haastaneiksi sarjoiksi hän mainitsee Neil Hardwickin "Pakanamaan kartan" (1991) ja Jouko Turkan "Kiimaiset poliisit" (1993).


title: Ranch Pleasure

text: Ranch pleasure on lännenratsastuksen laji, joka mittaa hevosen monipuolisuutta, asennetta ja askellajien laatua erilaisilla radalla suoritettavissa osioissa. Hevosen tulisi olla eteenpäinpyrkivä ja sen täytyy toimia ratsastajan pienillä avuilla, sillä karjatilan töissä ratsastaja ei ehdi jatkuvasti kiinnittää huomiotaan ratsuunsa. Ratsukon tulisi kuitenkin nauttia yhteistyöstä. Ranch pleasure on kilpailulajina melko uusi, mutta suoritettavan radan tehtävät ovat olleet kirjatiloilla jo satoja vuosia. AQHA eli American Quarter Horse Association on ottanut ranch pleasuren yhdeksi viralliseksi lajikseen vuonna 2012.


title: Ranch Pleasure

text: Ranch pleasure –rata suoritetaan yksilösuorituksena. Radan suorittamisessa ei ole aikarajaa. Rata koostuu eri askellajeista: käynti, jog eli hidas ravi, lisätty jog, laukka ja lisätty laukka sekä kolmesta erilaisesta liikkeestä. Nämä kolme eri liikettä voivat olla sidepass eli pohkeenväistöä muistuttava sivuttaisliike, laukanvaihto, 360 asteen käännös hevosen takaosan ympäri, maapuomien ylitys missä tahansa askellajissa tai jokin muu karjatilan töissä käytettävä liike tai tehtävä. AQHA on suunnitellut muutaman radan sääntökirjaansa, mutta tuomarit voivat halutessaan suunnitella oman ratansa.


title: Ranch Pleasure

text: Ranch pleasuressa arvostellaan ratsukon selviytymistä karjatilan töiden tapaisista tehtävistä ja liikkeistä. Liikkeen laadukkuus, yhteistyöhalukkuus ja monipuolisuus sekä pehmeys ovat hyvän ranch pleasure –hevosen ominaisuuksia. Liikkeen laadukkuudella tarkoitetaan rytmiä, eteenpäinpyrkivyyttä ja ennen kaikkea luonnollisuutta.


title: Ranch Pleasure

text:
Ranch pleasuressa käytetään tavallisia lännenratsastusvarusteita ja –vaatetusta. Hevosen perusvarusteisiin kuuluvat lännensatula, satulahuopa ja suitset. Hopeoituihin varusteisiin suhtaudutaan varauksella, sillä ne eivät kuulu työhevosen varusteisiin. Hevosen kavioita ei saa lakata eikä hevosen harjaa tai häntää saa letittää. Myös harjan lisäkkeet ovat kiellettyjä.
Ratsastaja pukeutuu siististi karjatilan töihin sopiviin vaatteisiin kuten farkkuihin ja kauluspaitaa. Asuun kuuluvat myös lännenhattu ja saappaat. Chapsit eivät ole pakolliset.


title: Ida-Lotta Backman

text: Ida-Lotta Backman (s. 10. joulukuuta 1953) on suomenruotsalainen näyttelijä. Hän opiskeli Teatterikorkeakoulussa 1970-luvun lopulla ja suoritti taiteen lisensiaatin tutkinnon 2002 aiheenaan yhteisöteatteri. Backman näytteli pääosaa Eija-Elina Bergholmin elokuvassa "Angelan sota" (1984).


title: Ida-Lotta Backman

text: Backman on työskennellyt muun muassa Saamelaisteatterin kanssa, Afrikassa, Brasiliassa sekä Portugalissa, jossa hän on myös asunut. 1990-luvun lopulla Backman toimi opettajana ja tutkijana teatterikorkeakoulussa tutkimushanke, jossa liikuttiin teatterin ja rituaalin välimaastossa. Vuonna 2000 hän oli mukana valmistelemassa Teatterimuseoon isoa tapahtumasarjaa Teatterin juuret.


title: Fenfluramiini

text: Fenfluramiini on lääkeaine, jota on käytetty liikalihavuuden eli obesiteetin (lat. "obecitas") hoidossa. Fenfluramiini hillitsee ruokahalua ja vaikuttaa aineenvaihduntaan. Ainetta on valmistettu myös Suomessa, ainakin Medipolar nimellä "Slendol", ja sitä oli saatavilla 20 mg:n vahvuisina tabletteina. Muita vastaavia valmisteita olivat "Deobesan", "Ponderal" ja "Obenon". Tämän lääkeaineen käytölle oli olemassa erilaisia vasta-aiheita. Samanaikaiset keskushermostoa kiihottavat eli stimuloivat lääkeaineet olivat eräitä näistä.


title: Fenfluramiini

text: Fenfluramiini ei enää ole aktiivissa lääkeainekäytössä Suomessa. Koska aine on sukua amfetamiinille, siihen liittyi väärinkäytön vaara. Myöskin anorektikot ovat voineet käyttää sitä väärin. Omana käyttöaikakautenaan varoitti "Lääkevalmisteet 1976 - Pharmaca Fennica 1976" -teos määräämästä sitä psyykkisesti ailahtelevaisille eli epävakaille henkilöille. Samanaikainen MAO:n estäjien käyttö oli merkittävä fenfluramiinin käytön este. Myös verenpainetta alentavista lääkkeistä varoitettiin, sillä niiden vaikutus saattoi tehostua.


title: Fenfluramiini

text: Lääkeaine on poistettu laajemmin kokonaan markkinoilta vuodesta 1997 lukien. Syynä siihen on, että fenfluramiini aiheuttaa sydämen läppävikaa.


title: Aden (maakunta)

text: Adenin maakunta ( , ʻAdan) on Jemenin pienin maakunta. Se sijaitsee maan eteläosassa Adeninlahden rannalla ja käsittää Adenin kaupungin sekä sen lähialueet. Myös saari Perim kuuluu Adenin maakuntaan. Maakunnan pinta-ala on 750 neliökilometriä ja vuonna 2012 sen asukasluku oli 751 800.


title: Aden (maakunta)

text: Adenin alue oli jo esihistoriallisena aikana merkittävän kauppareitin varrella. Adenia ovat hallineet vuoroin jemeniläiset, etiopialaiset ja arabialaiset hallitsijat. 1500- ja 1600-luvuilla portugalilaiset ja osmanit taistelivat useaan otteeseen Adenin hallitsemisesta. Alue päätyi osaksi Lahejin sulttaanikuntaa 1700-luvulla, kunnes britit valloittivat Adenin vuonna 1839.


title: Aden (maakunta)

text: Nykyisen maakunnan alueesta tehtiin Adenin setlementti, josta tuli myöhemmin siirtokunta. Tuolloin Sokotra, Kuria Muria -saaret ja Perim liitettiin Adeniin. Vuosina 1962–1967 Aden oli yksi Etelä-Arabian federaation osavaltioista, minkä jälkeen siitä tuli Jemenin demokraattisen kansantasavallan maakunta. Kuria Muria päätyi Omanille vuonna 1967. Jemenien yhdistyttyä 1990 Aden on ollut Jemenin maakunta. Vuonna 2000 Sokotra siirrettiin Hadramautin maakuntaan.


title: Aden (maakunta)

text: Adenin maakunta jakautuu kahdeksaan piirikuntaan:


title: Esko Takamäki

text: Esko "Zeko" Takamäki on suomalainen muusikko, joka vaikutti solistina muun muassa yhtyeissä Mega ja Elvis Breznev ja siirtyi lopulta rumpaliksi. Takamäki on toiminut rumpalina/taustalaulajana sekä säveltänyt ja sanoittanut musiikkia artisteille Bill Hota & The Pulvers, Kamelimies, Black Passat Blues, Pekka Rokala, Time Traveller, Lobster ja on julkaissut yhden soololevyn.


title: Bill Haywood

text: William Dudley ”Big Bill” Haywood (4. helmikuuta 1869 Salt Lake City – 18. toukokuuta 1928 Moskova) oli yhdysvaltalainen ammattiyhdistysaktiivi. Hän oli yksi syndikalistisen Industrial Workers of the World -ammattiliiton perustajista ja toimi myös Amerikan sosialistisessa puolueessa. Haywood tunnettiin suoraa toimintaa kannattavana aktivistina, jonka toimintamalleihin kuului lakkojen lisäksi muun muassa sabotaasi, eikä hän kaihtanut koviakaan otteita. Haywoodia syytettiin myös osallisuudesta kuvernööri Frank Steunenbergin murhaan vuonna 1905.


title: Bill Haywood

text: Salt Lake Cityssä syntynyt Haywood aloitti työnteon kaivoksessa Nevadan Winnemuccassa jo yhdeksänvuotiaana. Hänen isänsä oli kuollut keuhkokuumeeseen Haywoodin ollessa vasta kolmen vuoden ikäinen. Kaivoksissa työskennellessään hän tutustui oikeistolaisen Knights of Labor -työväenjärjestön ajatuksiin ja kiinnostui radikaalista työväenliikkeestä ensimmäisen kerran vuonna 1886 Haymarketin verilöylynä tunnetun tapahtuman johdosta. Radikalismilleen hän sai lisää vahvistusta vuoden 1893 Pullmanin lakon myötä. Työskennellessään kolme vuotta myöhemmin hopeakaivoksessa Idahon osavaltiossa Haywood liittyi radikaaliin Western Federation of Miners -ammattiliittoon ja nousi sen johtokuntaan vuonna 1900. Kahden vuoden kuluttua Haywood valittiin liiton uudeksi puheenjohtajaksi yhdessä maltillisemman Charles Moyerin kanssa. Haywood kampanjoi muun muassa palkankorotusten ja kahdeksan tunnin työajan sekä lapsityövoiman kieltämisen puolesta. Amerikan sosialistiseen puolueeseen hän liittyi vuonna 1901.


title: Bill Haywood

text:
Vuonna 1903 Coloradossa puhkesi kaivosyhtiöiden ja WFM-ammattiliiton välille Coloradon kaivossodaksi kutsuttu kaksi vuotta kestänyt selkkaus, jonka yhteydessä 33 kaivotyöläistä sai surmansa. Kesäkuussa 1904 Independencen rautatieasemalla räjähti pommi, joka surmasi 13 liittoon kuulumatonta kaivosmiestä. Haywoodia syytettiin iskusta, mutta mitään todisteita ei kuitenkaan ollut. Kaksi vuotta myöhemmin hänet pidätettiin epäiltynä osuudesta Idahon kuvernöörin Frank Steunenbergin murhaam, joka tapahtui joulukuussa 1905. Kuvernöörin surmannut Harry Orchard tuomittiin elinkautiseen, mutta Haywood ja kolme muuta WFM:n johtohenkilöä vapautettiin todisteiden puuttuessa. Pidätys oli johtunut Orchardin tuomionsa lieventämiseksi allekirjoittamasta tunnustuksesta, jossa hän nimesi miehet osallisiksi salaliittoon. Haywood oli kuitenkin pidätettynä yli vuoden verran, jona aikana hän muun muassa pyrki Coloradon kuvernööriksi. Steunenberg oli työväenliikkeen keskuudessa suuresti vihattu henkilö hänen käytettyään liittovaltion sotilaita työtaistelujen murtamiseen.
Charles Moyerin ja Haywoodin väliset erimielisyydet johtivat lopulta hänen eroonsa WFM-liitosta vuonna 1908. Tämän jälkeen Haywood toimi syndikalistisessa Industrial Workers of the World -ammattiliitossa, jota hän oli ollut jo muutamaa vuotta aikaisemmin perustamassa muun muassa Eugene V. Debsin, Daniel De Leonin, Mother Jonesin ja Lucy Parsonsin kanssa. Sen muodolliseksi puheenjohtajaksi Haywood valittiin 1915. IWW:ssä vaikuttaessaan Haywood oli muun muassa organisoimassa suuria tekstiilityöntekijiden lakkoja Massachusettsin ja New Jerseyn osavaltioissa. Hänen aikanaan liiton jäsenmäärä myös kasvoi yli kolmeen miljoonaan. Amerikan sosialistisesta puolueesta Haywood erotettiin vuonna 1912, kun se oli joutunut puolueen maltillisemman siiven hallintaan.


title: Bill Haywood

text: Ensimmäisen maailmansodan loppuvaiheessa vuonna 1918 Haywood tuomittiin yhdessä lukuisten muiden IWW-aktiivien kanssa vankeuteen niin sanotun Espionage Actin rikkomisen vuoksi. Vaikutusvaltainen liitto oli aktiivisesti vastustanut Yhdysvaltain liittymistä sotaan. Vangitsemiset olivat osa ”punaisen uhan” nimellä tunnettua ajanjaksoa, jolloin Yhdysvaltain työväenliikkeen toimintaa ryhdyttiin rajoittamaan. Haywood kärsi tuomiotaan vuoden ajan Leavenworthin vankilassa, jonka jälkeen ehdonalaisessa olessaan pakeni Neuvostoliittoon vuonna 1921. Maan bolševikkihallitus sijoitti Haywoodin johtamaan Kuznetsin hiilikaivosten toimintaa. Yhdysvaltoihin hän piti yhteyttä New York Timesin Moskovan-kirjeenvaihtajan Walter Durantyn kautta, jolle antamissaan haastatteluissa Haywood yleensä suhtautui kriittisesti Neuvostoliiton järjestelmään. Haywood kuoli Moskovassa vuonna 1928. Osa hänen tuhkistaan haudattiin Kremlin muuriin Haywoodin ystävän John Reedin viereen ja loput tuotiin Yhdysvaltoihin, jossa ne siroteltiin Chicagon Waldheimin hautausmaalle Haymarketin verilöylyn marttyyrien muistomerkille.


title: Knights of Labor

text: Knights of Labor (suom. "Työväen ritarit", alk. Noble and Holy Order of the Knights of Labor, "Työväen ritarien ylhäinen ja pyhä veljeskunta") oli Yhdysvalloissa vuosina 1869–1949 toiminut työväenjärjestö. Se oli luonteeltaan oikeistolainen liike, joka nojasi republikaaniseen ideologiaan, vastustaen sosialismia ja radikalismia. Knights of Labor oli 1880-luvuilla maan suurin ja vaikutusvaltaisin työväenjärjestö, jolla oli parhaimmillaan yli 700 000 jäsentä. 1890-luvulta lähtien sen jäsenmäärä väheni niin, että järjestön lopettaessa toimintansa vuonna 1949 jäljellä oli enää yksi 50 jäsenen osasto.


title: Knights of Labor

text: Knights of Labor aloitti toimintansa Philadelphiassa räätäleiden perustamana vapaamuurarien kaltaisena salaseurana, mutta pudotti nimestään viittaukset "veljeskuntaan" vuonna 1882 ja luopui samalla jäsenrituaaleistaan. Järjestön ensimmäinen varsinainen organisoija oli irlantilaistaustainen Terence V. Powderly, ja sen jäsenistä suurin osa oli hänen tapaansa katolisia. Knights of Labor ajoi osittain samoja asioita kuin vasemmistolainen työväenliikekin. Niihin kuuluivat muun muassa kahdeksan tunnin työaika, lapsityövoiman kieltäminen sekä yleiset palkankorotukset. Sen keinovalikoimaan eivät kuitenkaan kuuluneet lakot, vaan vaatimuksia tavoiteltiin esimerkiksi boikottien kautta. Liikkeen perimmäisenä tavoitteena olivat työläisten hallinnoimat osuuskunnat.


title: Knights of Labor

text: Järjestön toiminta oli myös osittain ristiriitaista. Se hyväksyi naiset ja tummaihoiset jäsenikseen jo vuonna 1878, mutta samalla kuitenkin hyväksyi etelävaltioissa harjoitetun rotuerottelun eikä ottanut jäsenikseen aasialaistaustaisia. Vuonna 1885 Knights of Laborin paikallinen osasto osallistui Tacomassa kaupungin kiinalaisyhteisön karkottamiseen. Samana vuonna liikkeen katsotaan myös panneen alulle niin sanotun Rock Springsin verilöylyn, jonka yhteydessä Wyomingin Rock Springsissä sai surmansa ainakin 28 kiinalaista kaivosmiestä.


title: Knights of Labor

text: Nykyään Knights of Laborin merkittävimpänä perintönä pidetään työväen- ja protestilaulujen juurruttamista amerikkalaiseen työväenliikkeeseen.


title: Kultahippuhapsi

text: Kultahippuhapsi on suomalaisen laulaja-lauluntekijä Ville Leinosen ja hänen Valumo-yhtyeensä singlejulkaisu vuodelta 2001. Levy-yhtiö on tamperelainen Poko Rekords.


title: Kultahippuhapsi

text: Singlen nimikkokappale on albumilta "Kimaltavia unelmia". Laulun sanoituksessa kertoja on viettänyt syksyisen viikon rakastettunsa luona ja on lähtenyt aamujunaan varoen herättämästä nukkujaa. Kertoja tutkii kyynelsilmin päiväkirjaa ja aikoo palata keväällä.


title: Kultahippuhapsi

text: Singlen toisena kappaleena on liveversio Dingo-yhtyeen kappaleesta "Kulkuri ja Kaunotar". Se on peräisin Dingon vuoden 1985 albumilta "Kerjäläisten valtakunta".


title: Kultahippuhapsi

text: 1. Kultahippuhapsi (singleversio) – 3:55


title: Kultahippuhapsi

text: 2. Kulkuri ja Kaunotar (live) – 4:45 Sovitukset: Valumo.


title: Daily Me

text: Daily Me on yhdysvaltalaisen tietojenkäsittelijätieteilijä Nicholas Negroponten vuonna 1995 kehittämä teoria tulevaisuuden digitalisoituneista sanomalehdistä, jotka personalisoivat lukijansa. Teorian mukaan median välineet pyrkivät seuraamaan lukijansa mieltymyksiä koskien erilaisia uutissisältöjä ja siten suosittelemaan jatkossa samankaltaisia uutisia. Näin uutisvalinnan taloudellinen malli muuttuu asettaessaan lukijan autoritaarisempaan asemaan kuin itse sisällön tuottajan, toimittajan. Lukija on tällöin erityisasemassa suhteessa mediaan luoden itse uutisvirtansa, jota seuraa. Daily Me ilmestyy terminä ensimmäistä kertaa Negroponten digitaalista teknologiaa käsittelevässä teoksessa Digitaalinen todellisuus vuonna 1995.


title: Daily Me

text: Jotkin uutismediat ovat jo omaksuneet Daily Me:n periaatteita. Esimerkiksi Google News ja eri sivustojen RSS-syötteet keräävät tietoja lukijoistaan suositellakseen jatkossa heille uusia sisältöjä.


title: How Hard It Is

text: How Hard It Is on Big Brother and the Holding Companyn levy vuodelta 1971.


title: Wake Up...It’s Tomorrow

text: Wake Up...It’s Tomorrow on Strawberry Alarm Clockin toinen levy. Levy julkaisi Uni Records vuonna 1968, alkuperäinen luettelotunnus on 73025.


title: KDM Tordenskjold

text: KDM Tordenskjold oli Tanskan laivaston vuonna 1880 vesillelaskettu rannikkopanssarilaiva.


title: KDM Tordenskjold

text: Alus tilattiin Kööpenhaminen laivastontelakalta, missä köli laskettiin 5. kesäkuuta 1879. Alus laskettiin vesille 30. syyskuuta 1880 ja se valmistui 29. syyskuuta 1882.


title: KDM Tordenskjold

text: Alus poistettiin palveluksesta 14. toukokuuta 1908 ja se romutettiin vielä samana vuonna Stettinissä.


title: Bridgmaniitti

text: Bridgmaniitti on maapallon yleisin mineraali. Koko maapallon kiviaineksesta peräti 38% on bridgmaniittia. Bridgmaniittia esiintyy maapallon vaipassa 650–2900 kilometrin syvyydessä. Bridgmaniittikerros tunnetaan seismisten tutkimusten perusteella.


title: Bridgmaniitti

text: Koostumukseltaan se on pääasiassa perovskiitti-kideraketeista magnesium- ja rautasilikaattia, (Mg,Fe)SiO. Aineen koostumus on määritelty Australiasta löytyneiden meteoriitinkappaleiden perusteella. Törmätessään avaruudessa ne kuumenevat 2100 asteeseen joutuen yhtä koviin paineisiin kuin mineraalit satojen kilometrien syvyydessä. Tutkijat pystyivät selvittämään synkrotronilla aineen kiderakenteen löydettyään sitä pieniä määriä meteoriitin pinnalta. Nimensä bridgmaniitti sai Nobelin fysiikanpalkinnon vuonna 1946 saaneen Percy Bridgmanin mukaan.


title: The World in a Sea Shell

text: The World in Aa Sea Shell on Strawberry Alarm Clockin kolmas levy. Levy julkaisi Uni Records vuonna 1968, alkuperäinen luettelotunnus on 73035. Levy ei ollut mikään isomenestys ja jäikin viimeiseksi klassisella kokoonpanolla tehdyksi.


title: Good Morning Starshine

text: Good Morning Starshine on Strawberry Alarm Clockin neljäs viimeinen uutta materiaalia sisältävä levy. Alkuperäinen luettelotunnus on Uni Records 73074.


title: Do You Believe in Magic

text: Do You Believe in Magicon on The Lovin' Spoonfulin esikosalbumi vuodelta 1965.


title: Perovskiitti

text: Perovskiitti on mineraali, joka koostuu kalsiumtitanaatista. Perovskiitti-nimitystä käytetään myös mineraaliryhmästä, johon kuuluvien mineraalien yhteispiirre on samanlainen perovskiitti-kiderakenne.


title: Perovskiitti

text: Mineraalin löysi 1839 Uralvuoristosta Gustav Rose. Hän nimesi perovskiitin venäläisen mineralogin Lev Perovskin (1792–1856) mukaan.


title: Perovskiitti

text: Perovskiittikennot nähdään uutena lupaavana materiaalina tulevaisuuden aurinkokennoissa. Perovskiiteillä on ferrosähköisiä ominaisuuksia.


title: M-Kloorinitrobentseeni

text: m-Kloorinitrobentseeni eli 1-kloori-3-nitrobentseeni tai 3-kloori-1-nitrobentseeni (CHClNO) on orgaaninen yhdiste ja bentseenin kloorattu ja nitrattu johdannainen. Yhdistettä käytetään orgaanisen kemian synteeseissä valmistettaessa muun muassa väriaineita. m-Kloorinitrobentseeni on o- ja p-kloorinitrobentseenien isomeeri.


title: M-Kloorinitrobentseeni

text: m-Kloorinitrobentseenillä on labiili ja stabiili muoto, joista stabiili muoto on huoneenlämpötilassa vaaleankeltaista kiteistä ainetta ja labiili muoto on vaaleankeltaista nestettä. Yhdiste ei käytännöllisesti katsoen liukene veteen, mutta liukenee orgaanisiin liuottimiin kuten kuumaan etanoliin, dietyylieetteriin, etikkahappoon, asetoniin sekä kloroformiin ja muihin kloorattuihin liuottimiin. m-Kloorinitrobentseeni on myrkyllistä ja ärsyttää voimakkaasti ihoa, silmiä ja hengitysteitä. Yhdisteelle altistuminen voi aiheuttaa methemoglobiinin muodotumista veressä, mikä näkyy muun muassa ihon sinistymisenä.


title: M-Kloorinitrobentseeni

text: m-Kloorinitrobentseeniä valmistetaan klooraamalla nitrobentseeniä 35–45 °C:n lämpötilassa ja katalyyttinä prosessissa käytetään tyypillisesti rauta(III)kloridia. Reaktiossa syntyy isomeerien seos, jossa m-kloorinitrobentseeniä on noin 86 massaprosenttia ja o-isomeeria 10 massaprosenttia ja p-isomeeri 4 massaprosenttia. m-Kloorinitrobentseeni voidaan erottaa isomeereistaan tislaamalla ja kiteyttämällä ja erittäin puhdasta tuotetta saadaan kuumentamalla hydroksidien kanssa, koska tällöin o- ja p-kloorinitrobentseenit reagoivat nitrofenoleiksi, mutta m-kloorinitrobentseeni ei reagoi.


title: M-Kloorinitrobentseeni

text: m-Kloorinitrobentseenistä voidaan valmistaa väriaineita ja väriaineiden valmistuksessa tarvittavia kemikaaleja. Esimerkiksi pelkistettäessä happamissa olosuhteissa raudan avulla muodostuu m-kloorianiliinia. Muita yhdisteestä valmistettavia kemikaaleja ovat muun muassa m-fluorianiliini ja klooraamalla saatava kvintotseeni.


title: Daydream (The Lovin’ Spoonfulin albumi)

text: Daydream on The Lovin' Spoonfulin toinen albumi, jonka julkaisi Kama Sutra Records vuonna 1966.


title: KDM Peder Skram (1864)

text: KDM Peder Skram oli Tanskan laivaston vuonna 1864 vesillelaskettu panssarifregatti. Alus laskettiin alun perin vesille puisena höyryfregattina, minkä jälkeen se muutettiin vielä telakalla panssarifregatiksi.


title: KDM Peder Skram (1864)

text: Alus tilattiin Kööpenhaminen laivastontelakalta ja sen köli laskettiin 19. toukokuuta 1859. Alus laskettiin vesille 18. lokakuuta 1864 ja se valmistui 15. elokuuta 1866.


title: KDM Peder Skram (1864)

text: Alus poistettiin palveluksesta 7. joulukuuta 1885 ja se luokiteltiin majoitusalukseksi. Hylky romutettiin vuonna 1897.


title: KDM Niels Juel (1855)

text: KDM Niels Juel oli Tanskan laivaston vuonna 1855 vesillelaskettu Niels Juel -luokan höyryfregatti.


title: KDM Niels Juel (1855)

text: Alus tilattiin Kööpenhaminan laivastontelakalta, missä köli laskettiin 25. toukokuuta 1853. Alus laskettiin vesille 20. syyskuuta 1855 ja se otettiin palvelukseen vuonna 1856.


title: KDM Niels Juel (1855)

text: Toisessa Saksan-Tanskan sodassa vuonna 1864 "Niels Juel" osallistui 9. toukokuuta Helgolandin meritaisteluun Itävallan ja Preussin laivastoja vastaan.


title: KDM Niels Juel (1855)

text: Alus poistettiin palveluksesta 25. elokuuta 1879.


title: Kristalli

text: Kristalli voi tarkoittaa seuraavia:


title: Hums of the Lovin’ Spoonful

text: Hums of the Lovin’ Spoonful on The Lovin’ Spoonfulin kolmas studioalbumi. Albumin julkaisi Kama Sutra Records vuonna 1966.


title: Zoltán Stieber

text: Zoltán Stieber (s. 16. lokakuuta 1988 Sárvár, Unkari) on unkarilainen jalkapalloilija, pelipaikaltaan vasemman laidan keskikenttäpalaaja. Hän edustaa Saksan Bundesliigassa pelaavaa Hamburger SV:tä.


title: Zoltán Stieber

text: Stieber aloitti uransa Budapestissa Újpest FC:n juniorijoukkueessa, josta hän siirtyi vuonna 2005 Aston Villan 21-vuotiaiden joukkueeseen. Kaudella 2007–2008 hän oli lainassa Yeovil Townissa. Tammikuussa 2009 hän siirtyi 2. Bundesliigassa pelanneeseen TuS Koblenziin ja sieltä kesällä 2010 Alemannia Aacheniin. Kauden 2011–2012 hän pelasi 1. FSV Mainz 05:ssä ja vuodet 2012–2014 SpVgg Greuther Fürthissä. Hamburger SV:ssä hän on pelannut vuodesta 2014, kevätkauden 2016 tosin lainalla 2. Bundesliigan Nürnbergissä.


title: Zoltán Stieber

text: Stieber pelasi Unkarin alle 19-, 20- ja 21-vuotiaiden maajoukkueissa. Ensimmäisen ottelunsa Unkarin A-maajoukkueessa hän pelasi EM-karsintaottelussa Ruotsia vastaan syyskuussa 2011. Avauskokoonpanossa hän pelasi ensimmäisen kerran Andorraa vastaan lokakuussa 2013. Ensimmäisen maaottelumaalinsa hän teki Liettuaa vastaan kesäkuussa 2015. Ensimmäisen arvokilpailujen lopputurnauksen ottelunsa hän pelasi Itävaltaa vastaan EM-kilpailuissa 2016. Hän teki ottelussa myös ensimmäisen arvokisamaalinsa.


title: Zoltán Stieber

text: Stieber on pelannut 27. kesäkuuta 2016 mennessä 15 A-maaottelua, joissa hän on tehnyt kolme maalia. Hän on pelannut kolme ottelua EM-lopputurnauksessa, kuusi EM-karsintaottelua ja yhden MM-karsintaottelun.


title: Zoltán Stieber

text: Stieberin veli András Stieber on myös jalkapalloilija, joka on viimeksi edustanut FC Ajkaa.


title: Everything Playing

text: Everything Playing on The Lovin' Spoonfulin albumi vuodelta 1967.


title: Revelation: Revolution ’69

text: Revolution ’69 on The Lovin’ Spoonfulin viimeinen studioalbumi. Levy on ensimmäinen John Sebastian lähdettyä yhtyeestä.


title: Silvan Widmer

text: Silvan Widmer (s. 5. maaliskuuta 1993 Spreitenbach, Sveitsi) on sveitsiläinen jalkapalloilija, pelipaikaltaan puolustaja. Hän edustaa kaudella 2017–2018 Italian Serie A:n Udinesea.


title: Silvan Widmer

text: Widmer nousi sveitsiläisen FC Aaraun edustusjoukkueeseen kaudella 2011–2012 ja pelasi jo ensimmäisellä kaudellaan 29 ottelua maan toiseksi korkeimmalla sarjatasolla. Kesällä 2012 espanjalainen Granada CF hankki Widmerin 750 000 eurolla, mutta lainasi hänet saman tien takaisin Aarauhun. Toisella kaudellaan seurassa Widmer pelasi 34 ottelua ja teki kahdeksan maalia. Hän teki hattutempun FC Wohlenia vastaan 1. huhtikuuta 2013, kun Aarau voitti vierasottelun 3–1. Aarau voitti sarjan ja nousi Superliigaan, mutta Granada myi Widmerin kesällä 2013 italialaiseen Udineseen. Siirtosumma oli tälläkin kerralla 750 000 euroa.


title: Silvan Widmer

text: Widmer teki ensiesiintymisensä pääsarjatasolla 26. tammikuuta 2014, kun Udinese hävisi Parmalle vieraissa 0–1. Yhteensä hän pelasi ensimmäisen Serie A -kautensa aikana 16 ottelua.


title: Hot Tuna

text: Hot Tuna on yhdysvaltalainen blues rock -yhtye, jonka Jorma Kaukonen ja Jack Casady perustivat vuonna 1969. Molemmat soittivat aikaisemmin Jefferson Airplane -yhtyeessä. Hot Tuna soittaa akustisia ja sähköisiä versiota alkuperäisistä ja perinteisistä blueskappaleista. Yhtyeen levyjen tyyli ja soundi vaihtelee kovasti akustisen bluesin ja hard rockin edustaessa ääripäitä.


title: Burgers (albumi)

text: Burgers on Hot Tunan ensimmäinen studioalbumi ja kokonaisuudessaan kolmas albumi.


title: Tiedän uskovani, uskon tietäväni

text: Tiedän uskovani, uskon tietäväni – Keskustelukirjeitä on Esko Valtaojan ja Juha Pihkalan välillä vuosina 2009–2010 käydyn kirjeenvaihdon perusteella koottu kirja.


title: Tiedän uskovani, uskon tietäväni

text: Kirjoittajat käsittelevät kirjeissään muun muassa uskoa ja tietoa, moraalin perusteita, kristillistä kirkkoa sekä uskontojen merkitystä yleisesti. Siinä missä emerituspiispa Pihkala puhuu uskon ja näkymättömän maailman puolesta, tähtitieteen professori Valtaoja nojautuu tieteelliseen maailmankatsomukseen.


title: Tiedän uskovani, uskon tietäväni

text: Valtaoja ja Pihkala ovat aiemmin julkaisseet keskustelukirjan Nurkkaan ajettu Jumala?, joka voitti Vuoden kristillinen kirja -palkinnon vuonna 2004. Tiedän uskovani, uskon tietäväni onkin eräänlaista syventävää jatkoa Valtaojan ja Pihkalan edelliselle kirjalle.


title: Tiedän uskovani, uskon tietäväni

text: Kirja sai ilmestyessään hyvän vastaanoton ja se palkittiin vuonna 2010 Vuoden kristillinen kirja -palkinnolla. Kirja myös nousi ilmestyessään tietokirjallisuuden myyntitilastojen kärkeen.


title: Tiedän uskovani, uskon tietäväni

text: Jyväskylän yliopiston historian professori Juha Sihvola kuvaili Helsingin Sanomissa Valtaojan näkemysten edustavan agnostista uskonnottomuutta jyrkän uusateismin sijasta ja Pihkalan taas keskitien luterilaisuutta. Hänen mukaansa kirja ei kuitenkaan tarjoa yllätyksiä uskonnonfilosofiaan ja teoreettiseen etiikkaan tutustuneille.


title: Carl Clauberg

text:
Tohtori Carl Clauberg oli SS-lääkäri Auschwitzin keskitysleirillä joulukuusta 1942 tammikuuhun 1945. Carl Clauberg työskenteli Auschwitzin lääketieteellisissä osissa 1942–1945 tohtori, SS-päälääkäri Eduard Wirthsin alaisuudessa.
Clauberg kirjoitti ylioppilaaksi 1916 asuessaan Kielissä perheensä kanssa. Ylioppilaaksitulon jälkeen hän osallistui I maailmansotaan maajoukoissa, jäi Brittien sotavangiksi 1917, josta hän vapautui vuonna 1919. Palattuaan hän kirjoittautui Kielin yliopistoon. Hän valmistui nopeasti ja väitteli lääketieteen tohtoriksi 1. huhtikuuta 1925. Vuosina 1925-1932 Clauberg toimi Kielin yliopiston naistenklinikan apulaislääkärinä. Vuonna 1932 Clauberg siirtyi Königsbergin yliopistoon, josta hän sai dosentin arvon vuonna 1933.


title: Carl Clauberg

text: Clauberg liittyi 1933 kansallissosialistiseen puolueeseen ja samalla SA:n jäseneksi. Königsbergin yliopistosta Clauberg sai vuonna 1937 ylimääräisen professorin viran. Vuosien 1933-1939 Clauberg julkaisi 70 tutkimusartikkelia sekä sukupuolihormoneja käsittelevän kirjan. Koska Clauberg oli vain 154 senttimetrin pituinen, häntä ei oltaisi hyväksytty SS-joukkoihin.


title: Carl Clauberg

text: Clauberg avioitui 1933 Friedel Clauberg kanssa. Avioliitto oli lapseton johtuen vatsakalvontulehdusleikkauksesta, jonka Clauberg itse oli tehnyt tulevalle vaimolleen 1928. Claubergin suhteesta sihteerinsä kanssa syntyi kaksi lasta, tytär vuonna 1940 ja poika 1943. Lasten isä adoptoi molemmat ja vaati vaimoaan kasvattamaan lapset.


title: Carl Clauberg

text: Auschwitzissa Clauberg keskittyi kehittämään naisten massasterilointimenetelmää. Kehittelyssä pääosassa oli kohtuun ruiskulla annosteltava pääasiassa jodipitoinen röntgenvarjoaineliuos, jonka tarkoituksena oli ummettaa munajohtimet pysyvästi. Sterilisaatioruiskekokeet olivat kivuliaita ja nöyryyttäviä. Minkäänlaista kivun lievitystä ei käytetty eikä koehoidossa käytetyille naisille annettu aikaa toipua kokeilujen aiheuttamista komplikaatioista. Osalta naisista pyydettiin kirjallinen suostumus lääketieteellisiin kokeisiin. Vapaaehtoisuus kokeisiin osallistumiseen oli silti kyseenalaista, sillä kieltäytyminen johti käytännössä naisen siirtoon Birkenaun tuhoamisleirille.


title: Carl Clauberg

text: Clauberg palasi sotavankeudestaan Neuvostoliitosta 1955 Länsi-Saksaan. Hänet pidätettiin 21. marraskuuta 1955, ja hän kuoli tutkintavankeudessa sydänkohtaukseen 9. elokuuta 1957


title: Melker Hallberg

text: Melker Hallberg (s. 20. lokakuuta 1995 Ljungbyholm, Ruotsi) on ruotsalainen jalkapalloilija, pelipaikaltaan keskikenttäpelaaja. Hän edustaa kaudella 2016 ruotsalaisseuran Hammarbytä.


title: Melker Hallberg

text: Hallberg nousi Ruotsin pääsarjassa Allsvenskanissa pelaavan Kalmar FF:n edustusjoukkueeseen kaudella 2012. Hän teki ensiesiintymisensä pääsarjatasolla 13. huhtikuuta 2012, kun Kalmar hävisi vieraissa Malmö FF:lle 0–2. Yhteensä Hallberg pelasi kauden aikana 12 sarjaottelua. Kaudella 2013 hän pelasi jo 29 sarjaottelua. Kaudella 2014 Hallberg ehti pelata 14 sarjaottelua, kunnes siirtyi elokuussa Italian Serie A:n Udineseen. Serie A:ssa Hallberg teki ensiesiintymisensä 18. tammikuuta 2015, kun Udinese pelasi kotonaan 2–2-tasapelin Cagliaria vastaan. Muutoin peliaika Udinesessä jäi kuitenkin vähäiseksi ja kaudella 2015 hän pelasi lainalla Norjan Tippeligaenissa Vålerengan joukkueessa. Tammikuussa 2016 Hallberg palasi lainasopimuksella Ruotsiin Hammarbyn paitaan.


title: Melker Hallberg

text: Ruotsin maajoukkueessa Hallberg debytoi 1. kesäkuuta 2016 maaottelussa Viroa vastaan.


title: Magma Geopark

text: Magma Geopark on Norjan toinen virallinen Geopark, joka listattiin sekä European Geoparks Networkin että UNESCO avustaman Global Networks of National Geoparksin toimesta vuonna 2010. Magma Geoparkin alue on 2329 km² alue, joka lepää Euroopan suurimman anortosiittiesiintymän päällä. Geologinen alue sijaitsee viiden kunnan alueella, jotka ovat Bjerkreim, Eigersund, Flekkefjord, Lund ja Sokndal (N58°26’52’’ E006°00’22’’).


title: Magma Geopark

text: 1,5 miljardia vuotta sitten Magma Geoparkin maisema oli suurilta osin hehkuvaa laavaa ja korkeita vuoria. Miljoonien vuosien kuluessa jäätiköt ovat muokanneet maisemaa auttaen nykyisen maiseman syntyä. Alueen kivityyppi on anortosiitti, joka on yleisempi kivilaji kuussa kuin maan pinnalla.


title: Magma Geopark

text: Magma Geopark on matkailualue, jossa sijaitsee useita luonto-, kulttuuri- ja historiakohteita niin paikallisille kuin matkailijoillekin. Alueella on myös laaja verkosto reittejä ja paikkoja harrastaa luonnossa. Alueen luontoaktiviteetteja ovat ainakin vaellus, pyöräily, kiipeily ja melonta.


title: Magma Geopark

text: Magma Geopark


title: Magma Geopark

text: Magma Geopark/Twitter


title: Magma Geopark

text: Magma Geopark/Facebook


title: Monte Carlo -ralli 2015

text: Monte Carlo -ralli 2015 (viralliselta nimeltään Rallye Monte Carlo 2015) oli MM-rallikauden 2015 avausralli, joka ajettiin 22. tammikuuta – 25. tammikuuta. Kilpailun päätukikohtina toimivat Gapin kunta Kaakkois-Ranskassa, sekä Monacon ruhtinaskunta.


title: Monte Carlo -ralli 2015

text: Kilpailun voittajaksi ajoi Volkswagenilla ajanut hallitseva maailmanmestari Sébastien Ogier, jonka kotiseudulla kilpailun reitti kulki.


title: Monte Carlo -ralli 2015

text: Vuoden 2015 kilpailu oli järjestyksessään historian 83. Monte Carlo -ralli.


title: Monte Carlo -ralli 2015

text: Kilpailun kaksi ensimmäistä erikoiskoetta ajettiin torstaina 22. tammikuuta 2015. Kilpailun avauserikoiskokeella yhdeksänkertainen maailmanmestari, yhden kilpailun ajaksi MM-sarjaan paluun tehnyt Sébastien Loeb ajoi vaikeissa olosuhteissa hämmästyttävästi 22 sekunnin pohjat toiseksi tulleeseen Ott Tänakiin. MM-sarjan virallinen sivusto ylisti Loebin suoritusta yhtenä kaikkien aikojen parhaista MM-sarjassa.


title: Monte Carlo -ralli 2015

text: Toiselle erikoiskokeelle pohja-ajan ajoi hallitseva maailmanmestari Sébastien Ogier. Tauolle lähdettiin Loebin johtaessa 13,3 sekunnin erolla Ogieriin. Kolmantena torstain jälkeen oli Jari-Matti Latvala, jonka ero päivän yllättäjään Tänakiin oli vain 2,5 sekuntia. Kärkiviisikon täydensi toinen Ford-kuljettaja Elfyn Evans, 47,4 sekuntia kärjelle jääneenä. WRC-autokunnista avauspäivänä joutui keskeyttämään Monte-spesialisti Bryan Bouffier, joka ajoi yksityiskuljettajana Fordilla.


title: Monte Carlo -ralli 2015

text: Toisena kilpailupäivänä ajettiin kahteen otteeseen kolmen erikoiskokeen ja 67,05 kilometrin pituinen lenkki. Päivän avauserikoiskokeelle Loeb toisti uudelleen edellisen päivän suorituksensa, ja tuplasi johtoasemansa Ogieriin nähden. Viidennellä EK:lla Ogier onnistui kuitenkin lyömään Loebin selvästi, ja kaventamaan eron vain kolmeen sekuntiin ennen huoltoa.


title: Monte Carlo -ralli 2015

text: Kahdet pohja-ajat ajaneen Robert Kubican kilpailu oli mennyt käytännössä pilalle jo avauspäivän toisella EK:lla, jossa Kubica oli pyörähtämisen jälkeen joutunut pysähtymään sähkö-ongelmien vuoksi, ja menetti kymmenen minuuttia.


title: Monte Carlo -ralli 2015

text: Perjantain viimeisellä erikoiskokeella Loeb osui autollaan kiveen ja rikkoi Citroëninsa takajousituksen. Hän pystyi tuomaan auton erikoiskokeen maaliin, mutta joutui keskeyttämään siirtymällä. Myös toinen Citroën-tehdaskuljettaja Kris Meeke joutui keskeyttämään samalla erikoiskokeella. Loebin keskeytettyä Sebastien Ogierin johto kahden päivän jälkeen tallikaveriinsa Jari-Matti Latvalaan nähden oli jo minuutin ja 45,9 sekuntia. Volkswagenin kolmoisjohdon takasi Andreas Mikkelsen noin kaksi ja puoli minuuttia Ogierin perässä.


title: Monte Carlo -ralli 2015

text: Lauantain ensimmäinen erikoiskoe ajettiin siirtymänä yleisöturvallisuuden vuoksi. Yli odotusten neljännellä sijalla ajanut Ott Tänak lipui EK:lla 10 soran liukastamassa mutkassa ojaan, ja menetti 18 minuuttia. 51,7 kilometrin maratonerikoiskokeelle pohja-ajan ajanut Robert Kubica oli nopein yli puolen minuutin erolla seuraavaan.


title: Monte Carlo -ralli 2015

text: Päivän kahdella viimeisellä erikoiskokeella Jari-Matti Latvala onnistui kaventamaan Sébastien Ogierin johtoa yli minuutilla, ja päivän päätteeksi eroa oli 42,8 sekuntia Ogierin hyväksi. Kolmannella sijalla jatkoi kolmas Volkswagen-kuljettaja Andreas Mikkelsen hieman yli minuutin Latvalalle jääneenä.


title: Monte Carlo -ralli 2015

text: Power Stage -erikoiskokeena ajettiin kilpailun päättävä "Col Saint Jean - Saint Laurent 2".


title: Monte Carlo -ralli 2015

text: Kilpailuun osallistui yhteensä 94 autokuntaa, joista maaliin selvisi 78.


title: Monte Carlo -ralli 2015

text: Oheisluokkina kilpailussa ajettiin sekä WRC 2- että WRC 3 -luokassa. WRC 2 -luokan voitti yleiskilpailun 12:nneksi sijoittunut Stéphane Lefebvre, ja WRC 3 -luokan voitti yleiskilpailun 22:nneksi nopein Quentin Gilbert.


title: Suomen euroviisukarsinta 1993

text: Suomen euroviisukarsinta 1993 oli kilpailu, jossa valittiin Suomen edustaja vuoden 1993 Eurovision laulukilpailuun. Kilpailu pidettiin 1990-luvun alun laman ollessa syvimmillään, joten kilpailu järjestettiin mahdollisimman pienimuotoisena. Kilpailuun kutsuttiin kahdeksan suomalaissäveltäjää, ja kappaleet esittivät Katri Helena, Paula Koivuniemi, Arja Koriseva ja Marjorie, kukin kaksi kappaletta. Parin suurena yleisötapahtumana pidetyn karsintafinaalin jälkeen karsinta pidettiin tällä kertaa Ylen tv-studiossa 2. Finaali lähetettiin lauantaina 6. maaliskuuta ja televisioitiin suorana YLE TV1:ssä kello 21.15–22.45. Finaalin väliaikanumerossa esiintyi Helen Hoffner. Voittajan valitsivat 11 Suomen paikkakunnalle kootut alueraadit. Karsintaa seurasi 1 324 000 televisiokatsojaa. Kapellimestarina toimi Olli Ahvenlahti, joka myös sävelsi yhden kahdeksasta kilpailukappaleesta, Arja Korisevan kappaleen "Sulta laulun sain".


title: Pedro Obiang

text: Pedro Mba Obiang Avomo (s. 27. maaliskuuta 1992 Alcalá de Henares) on päiväntasaajanguinealainen jalkapalloilija, jolla on myös Espanjan kansalaisuus. Hän edustaa Englannin valioliigassa pelaavaa West Ham Unitedia. Pelipaikaltaan oikeajalkainen Obiang on keskikenttäpelaaja. Toinen hänen vanhemmistaan on kotoisin Gabonista ja toinen Päiväntasaajan Guineasta.


title: Pedro Obiang

text: Obiang edusti vuoteen 2008 asti Atlético Madridia. Vuonna 2008 hän siirtyi italialaisseura Sampdorian organisaatioon. Debyyttinsä Serie A:ssa Obiang teki syyskuussa 2010. Saman vuoden joulukuussa hän debytoi myös Eurooppa-liigassa Sampdorian paidassa. Kauden 2011-2012 Sampdoria vietti Serie B:ssä, jossa Obiang pelasi kauden aikana 29 ottelua Sampdorian noustessa välittömästi takaisin pääsarjaan kaudeksi 2012-2013. Kaudella 2012-2013 Obiang pelasi Serie A:ssa 34 ottelua ja seuraavalla kaudella 27 ollen yksi Sampdorian avainpelaajista. Kaudella 2014-2015 hän pelasi 34 ottelua tehden kolme maalia.


title: Pedro Obiang

text: Kesällä 2015 Obiang siirtyi Englannin valioliigan West Ham Unitediin.


title: Pedro Obiang

text: Obiang edustaa maajoukkuetasolla Päiväntasaajan Guineaa. Hän on pelannut Espanjan nuorten maajoukkueissa, mutta vuonna 2018 hän pelasi ensimmäisen aikuisten maaottelun Päiväntasaajan Guinean joukkueessa.


title: Ibb (maakunta)

text: Ibbin maakunta () on Jemenin maakunta maan länsiosan ylänköalueella. Maakunta on nimetty sen pääkaupungin Ibbin mukaan. Ibbin maakunnan pinta-ala on 5 400 neliökilometriä ja sen asukasluku on 2 635 000, mikä tekee siitä yhden maan tiheimmin asutuista maakunnista.


title: Ibb (maakunta)

text: Ibbin maakunta jakautuu 20 piirikuntaan. Ylängön lauhea ilmasto ja länsirannikon vesisateet mahdollistavat maanviljelyn Ibbin alueella paremmin kuin muualla Jemenissä. Ibb ja sen naapurimaakunta Taizz ovat Jemenin tärkeimmät maanviljelyalueet.


title: Mazaceae

text: Mazaceae on pieni kasviheimo, joka on sukua huulikukkaiskasveille (Lamiaceae).


title: Mazaceae

text: Heimon kasvit ovat yksi- tai monivuotisia ruohoja, joiden aineenvaihduntatuotteita ovat iridoidit. Lehdet ovat tavallisesti vastakkaisia, harvoin kierteisesti, lavat hammaslaitaisia. Kukissa on hyvin kehittynyt alahuuli. Luotti on sensitiivinen. Hedelmä on tavallisesti kota, joskus avautumaton.


title: Mazaceae

text: Heimo kasvaa Keski-Aasiassa ja Pohjois-Kiinasta hajanaisesti Antipodisaarille asti etelässä. Eniten lajeja on Kiinassa.


title: Mazaceae

text: Heimossa on kolme sukua ja 33 lajia. Niistä 30 kuuluu sukuun "Mazus".


title: Mazaceae

text: Suvut:


title: Anthony Benna

text: Anthony Benna (s. 25. syyskuuta 1987 Cluses) on ranskalainen freestylehiihtäjä. Benna kilpailee kumparelaskussa. Seuratasolla 172 senttimetriä pitkä ja 76 kilogrammaa painava Benna edustaa SC Megèveä.


title: Anthony Benna

text: Benna voitti kumparelaskun kultaa vuoden 2015 MM-kisoista Itävallan Kreischbergistä pistein 86.89. Samojen kisojen parikumpareissa hän sijoittui yhdeksänneksi. Hän on osallistunut myös kaksiin talviolympialaisiin, ollen vuonna 2010 Vancouverissa 30. ja vuonna 2014 Sotšissa 23.


title: Anthony Benna

text: Maailmancupissa Benna on kilpaillut vuodesta 2005 asti. Ensimmäisen voittonsa hän saavutti Megeven parikumparekilpailussa maaliskuussa 2015. Hän voitti saman lajin myös Deer Valleyssa helmikuussa 2016. Meribelin parikumpareissa hän sijoittui toiseksi joulukuussa 2011 ja kolmanneksi joulukuussa 2008. Hän oli Rukalla kolmas kumparelaskussa joulukuussa 2011 ja parikumpareissa joulukuussa 2014. Kumparelaskun maailmancupin kokonaispisteissä hän oli neljäs kaudella 2014–2015 ja viides 2008–2009.


title: Apologize

text: Apologize (markkinoidaan monissa valtioissa Brittienglantilaisella lausunnolla "Apologise") on OneRepublicin keulahahmo Ryan Tedderin sanoittama kappale OneRepublicin Dreaming Out Loud-studioalbumilta. Kappaleen remix-versio on mukana Timbalandin Shock Value-studioalbumilla sekä "Dreaming Out Loudin" deluxeversiolla. Tämä remix-versio nostatti mahtavasti kappaleen suosiota.


title: Apologize

text: Se oli siihen aikaan Yhdysvaltain Mainstream Top 40-listan historian suurin radiohitti 10 394 viikon aikana tapahtuneella radiosoitolla, kunnes Leona Lewisin "Bleeding Love" rikkoi ennätyksen, joka on myös Tedderin sanoittama kappale. Kappale oli kansainvälinen menestys, saavutettuaan listan ensimmäisen sijan kuudessatoista eri valtiossa, mukaan lukien Australiassa, Itävallassa, Kanadassa, Saksassa, Italiassa, Uudessa-Seelannissa, Ruotsissa, Turkissa sekä Alankomaissa, pysytellen samalla Billboard Pop 100-listan kärjessä kahdeksan peräkkäisen viikon ajan. Kappale pääsi Billboard Hot 100-listalla kolmen parhaan joukkoon sekä pysyi kolmetoista viikkoa Kanadassa listan kärjessä. "Apologize" sijoittui Billboard Hot 100:n All-Time Top Songs-listan 50. sijalle listan ensimmäisen viidenkymmenen vuoden aikana julkaistujen singlejen joukossa. Se pysyi Billboard Hot 100-listan kymmenen parhaan joukossa yhteensä 25 peräkkäistä viikkoa, joka on pisin kesto sitten Santanan "Smoothin", joka vietti listalla yhteensä kolmekymmentä viikkoa vuonna 1999. Se sijoittui myös sijalle kymmenen "Billboardin Hot 100 Songs of the Decade"-listalla. Se oli OneRepublicin suurin hittisingle Yhdysvalloissa aina vuonna 2013 julkaistuun "Counting Starsiin" asti.


title: Roland Fischnaller

text: Roland Fischnaller (s. 19. syyskuuta 1980 Brixen) on italialainen lumilautailija. Seuratasolla Fischnaller edustaa CS Esercitoa. Hän kilpailee paripujottelussa ja parisuurpujottelussa.


title: Roland Fischnaller

text: Fischnaller saavutti kultaa paripujottelusta vuoden 2015 MM-kilpailuista Kreischbergistä Itävallasta. Vuoden 2013 MM-kilpailuista Stonehamista hän saavutti hopeaa parisuurpujottelusta ja pronssia paripujottelusta ja vuoden 2011 MM-kilpailuista La Molinasta pronssia parisuurpujottelusta. Talviolympialaisiin Fischnaller on osallistunut neljä kertaa peräkkäin vuosina 2002-2014 ja hänen paras sijoituksensa on vuoden 2014 talviolympialaisten paripujottelun kahdeksas sija Sotšista.


title: Roland Fischnaller

text: Maailmancupissa Fischnaller on kilpaillut vuodesta jo 1997 asti. Hän on voittanut maailmancupissa yhteensä yksitoista osakilpailua, ollut kymmenen kertaa toinen ja kuusi kertaa kolmas (tilanne 19.12.2015).


title: Sýntagma

text: Sýntagma (; myös "Síntagma") eli Sýntagma-aukio (, ”Perustuslain aukio”) on aukio Ateenan ydinkeskustassa Kreikassa. Se on myös aukiota ympäröivä kaupunginosa, joka kuuluu kaupungin 1. suuralueeseen.


title: Sýntagma

text:
Sýntagma-aukio on Ateenan keskusaukio. Se on nimetty sen Kreikan perustuslain kunniaksi, joka Kreikan kuningas Otto oli pakotettu hyväksymään vuonna 1843. Perustuslaki oli itsenäistyneen Kreikan ensimmäinen ja teki maasta perustuslaillisen monarkian.
Aukio sijaitsee Kreikan parlamenttitalon edustalla. Rakennus toimi aiemmin Kreikan kuninkaan palatsina, ja ennen uudelleennimeämistä aukio tunnettiin nimellä "Plateía Anaktóron" (Πλατεία Ανακτόρων, ”Palatsiaukio”). Parlamenttitalon edessä aukion puolella on Tuntemattoman sotilaan hauta.


title: Sýntagma

text: Aukiolla on suihkulähde sekä puistikkoa. Se on monien julkisten kokoontumisten keskuspaikka. Useita Kreikan historian merkittäviä tapahtumia on juhlistettu aukiolla. Erityisesti Kreikan velkakriisin aikana aukio on tullut tunnetuksi monien mielenosoitusten pitopaikkana. Aukion ympäristö toimii myös eräänä kaupungin julkisen liikenteen keskuspaikoista. Sen alla sijaitsee Sýntagman metroasema.


title: Sýntagma

text: Aukiota reunustavat kadut Vasilíssis Amalías idässä, Óthonos etelässä, Filellínon lännessä ja Vasiléos Georgíou A' pohjoisessa. Aukiolta saa alkunsa länteen suuntautuva Ermoú-katu, joka on yksi Ateenan merkittävimmistä ostoskaduista. Aukion pohjoislaidalla ovat kaupungin merkittävimmät hotellit Grande Bretagne ja George II.


title: Sýntagma

text: Sýntagman alueen pohjoispuolella sijaitsee Akadimían kaupunginosa, koillispuolella Kolonáki, kaakkoispuolella Kansallispuutarhan alue ja länsipuolella Ateenan vanhakaupunki Pláka.


title: Un-Break My Heart

text: Un-Break My Heart on yhdysvaltalaisen laulaja-lauluntekijä Toni Braxtonin kappale hänen toiselta, Secrets-studioalbumilta. Balladin sanoitti Diane Warren. Braxton ilmaisi vihansa laulua kohtaan; La Reid pystyi kuitenkin vakuuttamaan laulajan nauhoittamaan sen sekä sisällyttämään albumilleen. Sen julkaisi LaFace Records albumin toisena singlenä lokakuussa 1996. Sanoituksellisesti kappale kertoo "rakkuilevaan sydänsuruun" jossa Braxton pyytää entistä rakastajaansa palauttamaan ja perumaan aiheuttamansa kivun. Se voitti Grammy-palkinnon kategoriassa "Paras naispoplaulajan esitys" vuonna 1997.


title: Un-Break My Heart

text: "Un-Break My Heart" oli maailmanlaajuisesti kaupallinen menestys. Yhdysvalloissa kappale saavutti Billboard Hot 100-listan kärjen, jossa se pysyi yhteensä yksitoista viikkoa, jonka aikana se saavutti saman sijoituksen myös Hot Dance Club Songs sekä Adult Contemporary-listoilla. Kun Billboard juhli neljääkymmentä vuotta listattuaan kappaleita vuodesta 1958 vuoteen 1998, kappale listattiin Billboard Hot 100-listan historian menestyneimmäksi sooloartistin kappaleeksi. Euroopassa kappale pääsi viiden parhaan joukkoon yli kymmenessä valtiossa ja se pääsi listan kärkeen Itävallassa, Belgian Valloniassa, Ruotsissa ja Sveitsissä.


title: Un-Break My Heart

text: Billie Woodruff ohjasi kappaleeseen liittyvän musiikkivideon. Se kuvaa Braxtonin suremassa hänen rakastajansa kuolemaa, muistellen samalla hyviä yhteisiä aikojaan. Braxton esitti kappaleen vuoden 1997 Billboard Music Awardsin avajais-seremoniassa.


title: Un-Break My Heart

text: "Un-Break My Heartin" on coveroinut lukuisat artistit, mukaan lukien yhdysvaltalainen vaihtoehtorock-yhtye Weezer albumilla Death to False Metal.


title: Nabil Fekir

text: Nabil Fekir (s. 18. heinäkuuta 1993 Lyon) on algerialaiset sukujuuret omaava ranskalainen jalkapalloilija, joka edustaa Ligue 1:ssä pelaavaa Olympique Lyonnaisia. Pelipaikaltaan vasenjalkainen Fekir on hyökkäävä keskikenttäpelaaja. Hän kuuluu myös Ranskan jalkapallomaajoukkueeseen.


title: Nabil Fekir

text: Fekir edusti junioritasolla seitsemää eri seuraa. Olympique Lyonnaisia hän edusti vuodet 2005-2007 ja 2011-2013. Elokuussa 2013 Fekir debytoi Lyonin paidassa Ligue 1:ssä Evian Thonon Gaillard FC:tä vastaan. Avausmaalinsa Ligue 1:ssä hän iski huhtikuussa 2014 SC Bastiaa vastaan. Ensimmäisellä kaudellaan Ligue 1:ssä Fekir teki 11 ottelussa yhden osuman ja pelasi myös Eurooppa-liigaa. Kaudella 2014-2015 Fekir nousi yhdeksi Lyonin tärkeimmistä pelaajista. Hän teki kauden aikana 34 ottelussa 13 maalia. Tuon maalimäärän hän ylitti tehtyään 18 maalia kaudella 2017-2018. Kaudella 2016–2017 hän teki Eurooppa-liigan kahdeksassa ottelussaan neljä maalia Lyonin selviydyttyä välieriin.


title: Nabil Fekir

text: Fekir pelasi 2014 yhden ottelun Ranskan alle 21-vuotiaiden maajoukkueessa. Ranskan jalkapallomaajoukkueessa hän debytoi maaliskuussa 2015 ystävyysottelussa Brasiliaa vastaan. Avausmaalinsa hän teki saman vuoden kesäkuussa niin ikään ystävyysottelussa Belgian verkkoon. Ensimmäisen arvokilpailujen karsintaottelunsa hän pelasi Bulgariaa vastaan lokakuussa 2016.


title: Nabil Fekir

text: Fekir kuului maailmanmestaruuden voittaneeseen Ranskan joukkueeseen Venäjän MM-kilpailuissa 2018. Hän tuli vaihdosta kentälle kaikissa muissa otteluissa paitsi välierässä Belgiaa vastaan.


title: Iholla (kappale)

text: ”Iholla” on suomalaisartisti Kasmirin kappale hänen esikoisalbumilta "AMK Dropout". Universal Music julkaisi kappaleen albumin kolmantena singlenä 10. lokakuuta 2014. Kappaleen ovat säveltäneet ja sanoittaneet Kasmir ja Hank Solo. Heidän lisäksi kappaletta ovat olleet säveltämässä myös Jonas W. Karlsson ja Mikko Kuoppala.


title: Iholla (kappale)

text: Kappaleen musiikkivideo julkaistiin artistin Vevo-kanavalla YouTubessa singlen julkaisupäivänä. Videon on ohjannut Julius Konttinen, joka myös vastasi videon käsikirjoituksesta yhdessä artistin kanssa.


title: Iholla (kappale)

text: Kappale on noussut singlelistalle kolmeksi viikoksi saavuttaen parhaimmillaan 17:nnen sijan. Latauslistalle ”Iholla” tilastoitui kymmenen viikkoa, parhaimmillaan 11. sijalle (50/2014). Radiosoitossa kappale on menestynyt single- ja latauslistaa paremmin. Kappale oli yhdeksän viikon ajan kymmenen soitetuimman kappaleen joukossa, parhaimmillaan toiseksi soitetuimpana kappaleena (49/2014).


title: Antonio Giovinazzi

text: Antonio Giovinazzi (s. 14. joulukuuta 1993 Martina Franca, Italia) on italialainen rata-autoilija.


title: Antonio Giovinazzi

text: Giovinazzi ajoi Formula 1 -sarjassa kaksi osakilpailua Sauber-tallissa. Giovinazzi palaa Alfa Romeon kisakuskiksi kaudeksi 2019 (alun perin Sauber, jonka pääsponsori hankki itselleen ennen kauden alkua).


title: Antonio Giovinazzi

text: Giovinazzi aloitti uransa karting-sarjoissa vuonna 2006 ja kilpaili eri luokissa aina vuoteen 2012 asti. Vuonna 2012 Giovinazzi voitti Aasian Formula Pilota China -sarjan mestaruuden. Samana vuonna hän kilpaili Formula Abarth -sarjassa vierailevana kuljettajana.


title: Antonio Giovinazzi

text: Vuonna 2013 Giovinazzi siirtyi Euroopan Formula 3 -sarjaan saavuttaen 31 pistettä sijoittuen sarjan 17:nneksi. Samana vuonna hän ajoi Britannian Formula 3 -sarjassa voittaen kaksi kilpailua sijoittuen sarjan toiseksi. Vuonna 2014 Giovinazzi jatkoi Euroopan F3 -sarjassa saavuttaen kaksi voittoa, kaksi paalupaikkaa ja seitsemän palkintosijaa sijoittuen sarjan kuudenneksi. Vuonna 2015 Giovinazzi jatkoi kolmannen kauden sarjassa saavuttaen kuusi voittoa ja neljä paalupaikkaa sijoittuen sarjan loppupisteissä toiseksi. Samana vuonna hän ajoi voittoon perinteisessä Formula 3 Masters -kilpailussa.


title: Antonio Giovinazzi

text: Giovinazzi osallistui DTM-sarjan kauden 2015 Moskovan kilpailuviikonloppuun tuuraten kilpailukiellon saanutta Timo Scheideria.


title: Antonio Giovinazzi

text: Giovinazzi siirtyi GP2-sarjaan kaudeksi 2016. Hän ajoi sarjassa aloittavassa Prema Racing -tallissa. Kauden aikana hän keräsi viisi voittoa ja 211 pistettä sijoittuen sarjassa toiseksi.


title: Antonio Giovinazzi

text: Giovinazzi teki Formula 1 -debyyttinsä kauden 2017 avausosakilpailussa Australiassa Sauberilla korvaten loukkaantuneen Pascal Wehrleinin. Aika-ajoissa Giovinazzi oli 16., ja kilpailussa hän ajoi 12:nneksi. Giovinazzi ajoi myös seuraavan kilpailun Kiinassa, jossa hän joutui keskeyttämään jo alkukierroksilla ajettuaan seinään. Loppukaudeksi Giovinazzi jäi ilman ajopaikkaa Wehrleinin palattua kilpakuljettajaksi Bahrainin kilpailussa.


title: Antonio Giovinazzi

text: Kaudella Giovinazzi toimi Sauberin testi- ja varakuljettajana ja kaudella 2019 kilpakuljettajana Kimi Räikkösen tallitoverina Alfa Romeoksi muuttuneessa tallissa.


title: Kielletty kansa

text: Kielletty kansa - elämää palestiinalaisalueilla on Tuomas Mustikaisen kirjoittama kerronnallinen tietokirja, joka käsittelee Israelia ja Palestiinaa. Atena julkaisi kirjan elokuun lopussa 2014.


title: Kielletty kansa

text: Israelin ja palestiinalaisten konflikti on jatkunut vuosikymmeniä, ja se on tehnyt tavallisista ihmisistä maailmanpolitiikan pelinappuloita. Raketti-iskuja, pommeja, epäluuloa, salaliittoja ja katkeruutta vuosikymmen toisensa perään. Kummallakin kansalla on menneisyyden painolastinsa, kummallekin ”pyhä maa” on elämän edellytys.


title: Kielletty kansa

text: Kielletty kansa antaa puheenvuoron niin Israelin sotilaille kuin palestiinalaisaktivisteille. Miltä tuntuu osoittaa aseella arabilasta, jonka laukussa epäillään olevan pommi? Mitä sanottavaa Hamas-johtajalla on palestiinalaisten vapaustaistelusta? Millaista on tavallisten ihmisten arki epätavallisessa ympäristössä? Kielletty kansa kutoo alueen historian osaksi nykyisyyttä ja kuvaa ristiriitojen repimää maata, jossa kaikki tuntevat väkivaltaisen kuoleman.


title: Kielletty kansa

text: Kirja on ajaton ja kerronnallinen tietokirja.


title: Apinankukkakasvit

text: Apinankukkakasvit (Phrymaceae) on kasviheimo, joka on sukua huulikukkaiskasveille (Lamiaceae eli Labiatae). Heimon tunnetuimmat edustajat ovat kääpiökielet ("Glossostigma"), apinankukat ("Mimulus") ja soiliot ("Rehmannia"). Heimoon aiemmin viety arokki ("Dodartia orientalis") on nykyään Mazaceae-heimossa.


title: Apinankukkakasvit

text: Apinankukkakasveihin kuuluu enimmäkseen yksi- ja monivuotisia ruohoja, vain harvoin ne ovat puuvartisia. Lehtilaidat ovat tavallisesti hampaiset, joskus ehyet. Kukat ovat tavallisesti kukinnoissa. Verhiö on putkimainen, suultaan hampainen. Heteenponnet ovat lähes munuaisenmuotoisia. Kukassa on toisinaan mesiäinen. Luotti on leveän kaksiliuskainen, joskus yksiliuskainen, tavallisesti sensitiivinen. Kussakin emilehdessä on paljon suoria siemenaiheita. Hedelmä on tavallisesti avautuva, verhiöllinen.


title: Apinankukkakasvit

text: Apinankukkakasveja esiintyy Pohjois-Amerikassa, Andeilla, eteläisessä Afrikassa, Madagaskarissa ja Itä-Aasiasta ja Etu-Intiasta Uuteen-Seelantiin ulottuvalla alueella. Runsaiten lajeja on Pohjois-Amerikan länsiosissa ja Australiassa.


title: Apinankukkakasvit

text: Heimossa on 13 sukua ja 188 lajia, joista 111 kuuluu sukuun "Erythranthe" ja 46 sukuun "Diplacus".


title: Cyril Théréau

text: Cyril Théréau (s. 24. huhtikuuta 1983 Privas) on ranskalainen jalkapalloilija, joka edustaa Italian Serie A:ssa pelaavaa Fiorentinaa. Pelipaikaltaan oikeajalkainen Théréau on hyökkääjä.


title: Cyril Théréau

text: Théréaun uran ensimmäinen seura oli tuolloin Ranskan neljännellä sarjatasolla pelannut US Orléans, jota hän edusti vuodet 2004–2005 tehden kymmenessä ottelussa peräti 12 osumaa.


title: Cyril Théréau

text: Tammikuussa 2005 hän siirtyi Ligue 2 -seura SCO Angersiin, jossa hän pelasi heinäkuuhun 2006 asti, jolloin kolmannelle sarjatasolle pudonnut Angers myi Théréaun Belgian Jupiler Pro Leaguen R. Charleroi SC:hon, jossa hän pelasi vain neljä ottelua, joissa syntyi kolme osumaa.


title: Cyril Théréau

text: Elokuussa 2006, vain kuukauden Charleroi-jakson jälkeen Théréau siirtyi Romanian pääsarjan FC Steaua Bukarestiin. Théréau debytoi Steauan paidassa myös Mestareiden liigassa ja hän oli fanien suosikki. Hän edusti seuraa kauden 2006–2007 ajan ja teki 17 pelissä kymmenen osumaa.


title: Cyril Théréau

text: Heinäkuussa 2007 Théréau palasi takaisin Belgiaan ja RSC Anderlechtin riveihin. Hän pelasi kauden aikana pääsarjassa 11 peliä, joissa syntyi vain yksi maali. Kevätpuoliskon kaudesta hän pelasi lainalla vanhassa seurassaan Charleroissa. Heinäkuussa 2008 Théréau siirtyi Charleroihin pysyvällä sopimuksella. Hän pelasi seurassa kausien 2008–2009 ja 2009–2010 aikana 66 peliä, joissa syntyi 17 osumaa.


title: Cyril Théréau

text: Elokuussa 2010 Théréau siirtyi Italian Serie A:n Chievo Veronaan. Chievossa Théréau viihtyi neljä kautta pelaten seuran paidassa Serie A:ssa 126 peliä, joissa syntyi 24 maalia. Théréau oli koko Chievo-aikansa yksi seuran avainpelaajista.


title: Cyril Théréau

text: Kesän 2014 siirtoikkunassa Théréau vaihtoi seuraa Italiassa, hän siirtyi Serie A -seura Udineseen. Udinesessa hän teki kaudella 2014–2015 Serie A:ssa kymmenen maalia, seuraavalla kaudella yksitoista ja kaudella 2016–2017 kaksitoista maalia. Kaudeksi 2017–2018 hän siirtyi Fiorentinaan.


title: Tuomas Mustikainen

text: Tuomas Mustikainen on Lappeenrannassa syntynyt suomalainen kirjailija ja toimittaja. Hän asuu ja työskentelee vapaana kirjoittajana Turussa. Mustikaisen esikoisteos on Atenan vuonna 2014 julkaisema "Kielletty kansa – elämää palestiinalaisalueilla". "Image"-lehti valitsi kirjan kuukauden kirjaksi elokuussa 2014. Johnny Kniga julkaisi vuonna 2016 teoksen "Topi Sorsakoski – viimeiseen korttiin", jonka Mustikainen kirjoitti yhdessä Antti Arvajan kanssa. Kirja sai viisi tähteä "Helsingin Sanomien" arvostelussa.


title: Tuomas Mustikainen

text: Mustikainen on työskennellyt Israelissa, palestiinalaisalueilla, Jordaniassa, Egyptissä ja syyrialaisleireillä vapaana toimittajana lukuisille suomalaisille tiedotusvälineille. Mustikainen toimi myös "Turun Sanomien" sotareportterina Gazassa heinäkuussa 2014, kun Israel aloitti Operaatio Suojaavan reunan.


title: Tuomas Mustikainen

text: Suomessa Mustikainen on työskennellyt sanomalehdissä ja sähköisissä tiedotusvälineissä uutis-, talous- ja politiikan toimittajana. Hän on myös toiminut tuntiopettajana Turun ammattikorkeakoulun journalismin linjalla ja mediakasvattajana Betlehemin yliopistossa.


title: Gold Digger

text: Gold Digger on yhdysvaltalaisräppäri Kanye Westin kappale, joka sisältää myös Jamie Foxxin esittämiä sanoja. Westin toisen, Late Registration-studioalbumin toisena singlenä julkaistuna "Gold Digger" saavutti Yhdysvaltain Billboard Hot 100-listan ensimmäisen sijan 6. syyskuuta 2005, muodostuen Westin ja Foxxin toiseksi listan ensimmäisen sijan saavuttaneeksi singleksi. Jon Brionin vastaavasti tuottama kappale sisältää interpoloinnin Ray Charlesin kappaleesta "I Got a Woman".


title: Gold Digger

text: Single rikkoi digitaalisten singlejen myyntiennätyksen viikossa, myytyään yli 80 000 digitaalista latauskopiota ja se oli myös kaikkien aikojen nopeiten myynyt digitaalinen lataus; molemmat ennätykset on kuitenkin myöhemmin rikottu. Se oli vuoden 2005 toiseksi pisimpään Billboard Hot 100-listan kärjessä pysynyt single kymmenellä viikolla, päästäen edelleen vain Mariah Careyn "We Belong Togetherin". Vuoden 2006 Grammy-palkintogaalassa kategoriassa "Gold Digger" oli ehdolla kategoriassa "Vuoden levytys" ja voitti kategoriassa "Paras soolorap-esitys". Kappale listattiin "Billboard"-aikakauslehden All Time Top 100-listan sijalle 49 sekä "Billboard" Hot 100 Songs of the Decade-listan sijalle yhdeksän. Kappale äänestettiin VH1:n 100 Greatest Songs of Hip Hop-listan sijalle kaksikymmentä. Tammikuussa 2011 kappaletta oli pelkästään Yhdysvalloissa myyty yhteensä yli kolme miljoonaa kopiota. "Gold Diggeristä" tuli Yhdysvaltain 2000-luvun yhdeksänneksi menestynein single.


title: Martin Ševc

text: Martin Ševc (s. 23. maaliskuuta 1981 Kladno, Tšekkoslovakia) on tšekkiläinen jääkiekkopuolustaja, joka pelaa Extraliga-joukkue HC Liberecissä. Hän toimii joukkueen varakapteenina. Eliteprospects.com -sivuston mukaan Ševc on kahden suunnan puolustaja, jonka vahvuuksiin kuuluu oman pään pelaaminen, syöttäminen, luistelu ja fyysinen peli. Hänen fyysinen pelinsä aiheuttaa kuitenkin ajoittain turhia jäähyjä.


title: Martin Ševc

text: Ševc on HC Kladnon kasvatti. Hän oli kauden 1998–1999 päätteeksi nostamassa seuran A-nuoria toiseksi korkeimmalta sarjatasolta Extraliga juniorů -pääsarjaan. Ševc debytoi miesten peleissä kaudella 2001–2002, jolloin hän pelasi Kladnossa kuusi Extraliga-ottelua ilman tehopisteitä sekä yhtä monta runkosarja- ja playoff-ottelua lainalla sarjatasoa alempana 1. česká hokejová ligan HC Slovan Ústí nad Labemissa. Kladno putosi 1. ligaan kaudeksi 2002–2003, mutta nousi sieltä taas Extraligaan kaudeksi 2003–2004, jolloin Ševc pelasi siellä kuusi runkosarjaottelua tehden yhden maalin. Hän pelasi pääosin kautensa lainalla 1. ligan HC Berounští Medvědissä.


title: Martin Ševc

text: Ensimmäisellä kokonaisella Extraliga-kaudellaan 2004–2005 Ševc teki 53 runkosarjaottelussa tehot 4+3=7 sekä seitsemässä playoff-ottelussa tehot 1+2=3. Kaudella 2005–2006 hän oli Kladnon tehokkain puolustaja tehoilla 8+15=23. Ševc jakoi Extraligan puolustajien pistepörssin kahdeksannen sijan HC České Budějovicen Marek Posmykin kanssa. Loppukaudella hän siirtyi kuitenkin Ruotsiin Elitserien-joukkue Färjestad BK:n riveihin. Ševc voitti kauden päätteeksi Ruotsin-mestaruuden.


title: Martin Ševc

text: Kaudeksi 2006–2007 Ševc palasi taas Kladnoon, jonka tehokkain puolustaja hän oli tehoilla 17+6=23. Ševc voitti koko Extraligan puolustajien maalipörssin ja jakoi puolustajien pistepörssin kolmannen sijan HC Liberecin Valdemar Jirušin kanssa. Hän sijoittui myös 148 minuutillaan liigan jäähypörssissä neljänneksi. Extraliga-kautensa päätteeksi Ševc siirtyi Sveitsin Nationalliga A:n EHC Baseliin pelaamaan karsintasarjaa. Kaudella 2007–2008 hän oli taas Kladnon tehokkain puolustaja tehoilla 8+9=17. Ševc keräsi myös Extraligan yhden kauden jäähyennätyksensä 156 minuutillaan, joilla hän voitti koko liigan jäähypörssin.


title: Martin Ševc

text: Ševc palasi Färjestadiin kaudeksi 2008–2009, jolloin hän voitti koko Elitserienin tehotilaston lukemalla +26. Ševc sijoittui 125 minuutillaan runkosarjan jäähypörssissä kolmanneksi, mutta voitti kevään 2009 pudotuspelien jäähypörssin 45 minuutillaan. Hänellä oli myös joukkuetovereidensa Jörgen Jönssonin ja Per Åslundin ohella koko pudotuspelien paras teholukema (+11). Ševc voitti kauden päätteeksi Ruotsin-mestaruuden. Kauden 2009–2010 hän vietti KHL:n valkovenäläisjoukkue Dinamo Minskissä, mutta kaudeksi 2010–2011 Ševc palasi taas kaksivuotisella sopimuksella Färjestadiin. Hän oli kuudella osumallaan joukkueen eniten maaleja tehnyt puolustaja Sanny Lindströmin kanssa. Ševc voitti koko kevään 2011 pudotuspelien tehotilaston lukemalla +9 ja kauden päätteeksi taas Ruotsin-mestaruuden. Kaudella 2011–2012 hän sijoittui 118 minuutillaan Elitserienin jäähypörssissä toiseksi edellään vain Linköpings HC:n Andreas Jämtin.


title: Martin Ševc

text: Kauden 2012–2013 Ševc aloitti kuukauden mittaisella sopimuksella kotimaassaan HC Plzeňin riveissä, jonka jälkeen hän siirtyi loppukaudeksi Elitserien-joukkue Skellefteå AIK:hon. Ševc voitti jälleen pudotuspelien tehotilaston lukemalla +14 ja jo uransa neljännen Ruotsin-mestaruuden. Kaudeksi 2013–2014 hän siirtyi vuoden mittaisella ja kaksisuuntaisella sopimuksella kotimaahansa KHL-joukkue Lev Prahaan. Ševc pelasi lopulta koko kauden ylhäällä Levissä ja eteni joukkueen kanssa aina Gagarin Cup -finaaleihin, mutta mestaruuden vei lopulta kuitenkin Metallurg Magnitogorsk otteluvoitoin 4–3.


title: Martin Ševc

text: Ševc teki kesäkuussa 2014 vuoden mittaisen jatkosopimuksen Lev Prahan kanssa, mutta joukkue joutui kuitenkin lopettamaan toimintansa taloudellisista syistä. Kaudeksi 2014–2015 hän palasi vuoden mittaisella sopimuksella Skellefteå AIK:hon. Ševc sijoittui 82 minuutillaan SHL:n jäähypörssissä kuudenneksi ja voitti kauden päätteeksi hopeaa.


title: Martin Ševc

text: Kaudeksi 2015–2016 Ševc siirtyi kolmivuotisella sopimuksella kotimaahansa Extraliga-joukkue HC Liberecin riveihin. Hän oli joukkueen tehokkain puolustaja tehoilla 5+28=23, joilla Ševc jakoi koko Extraligan puolustajien pistepörssin seitsemännen sijan HC Sparta Prahan Juraj Mikúšin kanssa. Hän voitti liigan jäähypörssin 136 minuutillaan. Ševc voitti kauden päätteeksi Tšekin-mestaruuden.


title: Martin Ševc

text: Ševc edusti Tšekkiä MM-kilpailuissa vuonna 2014.


title: Bifobia

text: Bifobia on biseksuaalisuutta tai biseksuaalisia henkilöitä kohtaan tunnettua pelkoa, vastenmielisyyttä tai heihin kohdistuvaa syrjintää. Bifobia ei ole lääketieteellinen fobia, vaan se rinnastuu rasismin ja seksismin kaltaisiin ennakkoluuloihin.


title: Paulowniaceae

text: Paulowniaceae on huulikukkaiskasveille (Lamiaceae) sukua oleva kasviheimo. Sen tunnetuin edustaja on keisaripuu ("Paulownia tomentosa").


title: Paulowniaceae

text: Heimon kasvit ovat kausivihantia puita tai kiipeileviä köynnöksiä. Lehdet ovat kookkaita, ehyitä ja vastakkaisia. Kukinto on varsipäätteinen, kukat ovat kookkaita ja vastakohtaisia. Verhiötä peittää ruskea karvoitus.


title: Paulowniaceae

text: Heimo kasvaa Itä-Aasiassa.


title: Paulowniaceae

text: Heimoon kuuluu kaksi sukua: keisaripuut ("Paulownia") ja "Wightia". Lajeja niissä on yhteensä kahdeksan.


title: Pohjois-Hämeen Ampujat

text: Pohjois-Hämeen Ampujat on suomalainen ampumaseura, joka on Suomen Ampumaurheiluliiton jäsen ja yli tuhannen jäsenen pirkanmaalainen urheiluseura. Pohjois-Hämeen Ampujat toimii kolmen lajikerhon kautta, jotka ovat haulikkokerho, pistooli- ja kiväärikerho sekä hirvikerho. Haulikkokerhossa on mahdollista harrastaa haulikkoammuntaa eri trap-lajien, skeetin ja compak-sportingin muodossa, pistooli- ja kiväärikerhossa eri pistooli- ja kiväärilajeja ilma- ja luotiaseilla ja hirvikerhossa riistamaalilajeja. Pohjois-Hämeen Ampujat on Tampereen vanhin urheiluseura.


title: Pohjois-Hämeen Ampujat

text: Pohjois-Hämeen Ampujat on perustettu vuonna 1879 nimellä Tampereen Metsästys- ja Ampumaseura, mutta jo vuosina 1877-1879 seura toimi epävirallisesti nimellä "Petoeläinten hävittämisosakeyhtiö". Tampereen Metsästys- ja Ampumaseuran ensimmäinen ampumarata sijaitsi Pyynikillä Pyhäjärven rannassa. Viimeiset kilpailut radalla ammuttiin kesällä 1900. Kun Pyynikin radasta oli luovuttu, seura löysi seuraavan ampumaradan Kuljusta.


title: Pohjois-Hämeen Ampujat

text: Seuran omistamia tai hallinnoimia ampumaratoja ovat Kokkovuoren haulikkoampumakeskus Lempäälässä sekä Tampereella sijaitsevat Aitovuoren ampumarata, Osmonkallion sisäampumarata, Peltokadun ilma-aserata ja Koskikeskuksen sisäampumarata.


title: Pohjois-Hämeen Ampujat

text: Kokkovuoren haulikkoampumakeskus sijaitsee Lempäälässä, Tampere-Pirkkalan lentoaseman ja Satakunnan lennoston kupeessa. Kokkovuoressa on neljä skeet-rataa, joilla voi ampua myös metsästysammuntaa, yksi rata sovelletulle compak-sportingille, kolme trap-rataa, joilla voi ampua myös tupla- ja kansallista trapia sekä kansalliselle trapille kolme erillistä rataa, joilla voi ampua myös metsästystrapia.


title: Pohjois-Hämeen Ampujat

text: Aitovuoren ampumaradalla Tampereella on käytössä 25 metrin pistoolirata, 50 metrin rata .22-kaliiperisille aseille, 100 metrin rata vapaa- ja vakiokiväärikilpailuissa sallituille kaliipereille, hirvirata kaikille metsästyksessä käytettäville kiväärikaliipereille sekä karjuradat .22-kaliiperisille aseille.


title: Pohjois-Hämeen Ampujat

text: Peltokadulla on 25-paikkainen ilmakivääri- ja ilmapistoolirata, jossa on käytössä sähköiset taulunsiirtolaitteet. Peltokadulla on myös ilmaolympiarata.


title: Pohjois-Hämeen Ampujat

text: Koskikeskuksen olympiakivääriradoilla voi harrastaa talvikaudella ilmakivääriammuntaa liikkuvaan maaliin.


title: Pohjois-Hämeen Ampujat

text: Osmonmäen väestönsuojassa sijaitsevan sisäradan omistaa Tampereen kaupunki. Radalla on mahdollista ampua pienoiskiväärillä 50 metrin ja pistoolilla 25 metrin matkalta. Osmonkalliossa saa ampua ainoastaan .22-kaliiperisilla aseilla.


title: Charlie Trafford

text: Charles "Charlie" Trafford (s. 24. toukokuuta 1992) on kanadalainen jalkapalloilija, pelipaikaltaan keskikenttäpelaaja. Hän edustaa Veikkausliigassa pelaavaa Rovaniemen Palloseuraa.


title: Charlie Trafford

text: Trafford siirtyi elokuussa 2013 loppukauden kattavalla sopimuksella Veikkausliiga-seura IFK Mariehamniin edustettuaan sitä ennen viimeksi alankomaalaista De Graafschapia. Helmikuussa 2014 Trafford teki kauden mittaisen sopimuksen niin ikään Veikkausliigassa pelanneen Turun Palloseuran kanssa. Hänen peliaikansa TPS:ssä jäi kuitenkin vähiin, ja hän siirtyi jo toukokuussa kolmanteen Veikkausliiga-seuraansa Kuopion Palloseuraan. Trafford allekirjoitti kauden loppuun kestävän sopimuksen. Savon Sanomat palkitsi hänet seuran kauden pelaajana. Lokakuussa 2014 KuPS julkisti Traffordin kauden 2015 kattavan jatkosopimuksen.


title: Charlie Trafford

text: Trafford on niin ikään Veikkausliigassa pelanneen Mason Traffordin serkku.


title: Karl Ludwig Bonhoeffer

text: Karl Ludwig Bonhoeffer (31. maaliskuuta 1868 Neresheim, Württembergin kuningaskunta – 4. joulukuuta 1948 Berliini) oli saksalainen psykiatri ja neurologi. Hän toimi psykiatrian ja neurologian professorina Bonnin yliopistossa ja neurologian osaston johtajana Charitén sairaalassa Berliinissä.


title: Karl Ludwig Bonhoeffer

text: Natsit teloittivat Karl Bonhoefferin pojat Klaus ja Dietrich Bonhoefferin sekä vävyn Hans von Dohnányin toisen maailmansodan loppuvaiheessa, koska nämä olivat osallistuneet Hitlerin vastaiseen salaliittoon.


title: Karl Ludwig Bonhoeffer

text: Karl Bonhoeffer otti vuonna 1918 vastaan psykiatrian ja neurologian professuurin Berliinistä. Kuolemaansa asti Karl Bonhoeffer toimi vastavoimana psykoanalyyttiselle koulukunnalle. Vaikkei hän sinällään hylännyt Freudin, Jungin ja Adlerin teorioita, hän antoi etusijan empiiriselle psykiatrialle.


title: Karl Ludwig Bonhoeffer

text: Karl Bonhoefferin arvostuksesta psykiatrina antaa kuvan se että hänet kutsuttiin Saksan valtiopäivätalon tuhopoltosta epäilyn Marinus van der Lubben oikeudenkäyntiin arvioimaan syytetyn mielenterveyttä.


title: Liangzhun kulttuuri

text: Liangzhun kulttuuri oli neoliittinen kulttuuri Kiinassa noin 3400-2300 eaa. Tämän kulttuurin asutus oli keskittynyt Jangtsejoen alajuoksulle ja Taihujärven rannalle. Liangzhun kulttuurin aikana valmistettiin jade-esineitä, joita on löydetty hautapaikoista. Nämä esineet tehtiin yleensä nefriitistä. Niihin oli tehty kuvioita, jotka esittivät ihmis- ja eläinhahmoja ja gong-esineissä oli hirviömäisiä hahmoja.


title: Liangzhun kulttuuri

text: Liangzhun kulttuurin saviastiat olivat useimmiten lähes mustia ja harvoin punaisia. Silkin viljely keksittiin hieman ennen Liangzhun kulttuurin äkillistä katoamista Taihujärveltä noin 2200 eaa. Tällöin ihmiset todennäköisesti lähtivät Taihujärveltä joko etelään tai pohjoiseen. Liangzhun kulttuuria seurasi Maqiaon kulttuuri, joka kuuluu pronssikautisiin kulttuureihin, mutta oli muuten taantunut siitä, mitä Liangzhun kulttuuri oli.


title: Liangzhun kulttuuri

text: Liangzhun kulttuurin asuinalueilla on nykyisin arkeologinen kohde, joka on Maailmanperintöluettelossa.


title: CCTV-7

text: CCTV-7 on kiinalaisen CCTV:n ilmainen kansallinen televisiokanava. Se on lähettää maatalouteen ja armeijaan liittyvää ohjelmistoa.


title: CCTV-7

text: Virallinen sivusto


title: Pentti Sorvali

text: Pentti Kalervo Sorvali () oli "Suomenmaa" -lehden pitkäaikainen päätoimittaja.


title: Pentti Sorvali

text: Sorvalin vanhemmat olivat myymälänhoitaja Edvard Sorvali ja Senni Luomala. Sorvali tutustui jo nuorena Juho Niukkaseen ja myöhemmin hänestä tuli Urho Kekkosen luottomies. 1975 hän julkaisikin viime töikseen teoksen "Niukkasesta Kekkoseen". Sorvali pääsi ylioppilaaksi 1930, mutta hänen varansa eivät riittäneet yliopisto-opiskeluun. Sen sijaan alkoi hänen uransa toimittajana "Maakansa" -lehdessä. Samaan aikaan hän toimi Maalaisliiton puoluetehtävissä Viipurissa. Lehti muutti nimensä "Karjalan Sanomiksi" 1942 ja Sorvalista tuli sen pitkäaikainen päätoimittaja, aina vuoteen 1976 saakka. Lehden tultua evakuoiduksi Lahteen 1944 ja siirryttyä seuraavana vuonna taas "Maakansana" Helsinkiin Sorvali seurasi mukana. 1965 lehden nimeksi vakiintui "Suomenmaa". Sorvali otti kantaa lehdessä myös pakinoitsija "Kessu-Pekkana". Hän osallistui aktiivisesti Maalaisliitto-Keskustapuolueen toimintaan, missä hänet tunnettiin ns. K-linjan kannattajana.


title: Pentti Sorvali

text: Sorvalin ensimmäinen puoliso vuodesta 1936 oli Toini Maria Koiranen (k. 1966) ja toinen puoliso vuodesta 1968 Tuulikki Paaso.


title: Tiliote tositteena

text: Tiliote tositteena (TITO) on suomalaisen KHT-tilintarkastajan Pauli Vahteran keksintö, joka mullisti ja automatisoi kirjanpidon pitämisen Suomessa 1992 järjestelmän tultua käyttöön ensimmäisenä Suomen Yhdyspankissa. SYP:ssä oli laskettu, että pelkästään siellä palvelu säästi vuodessa 1,5 miljardia markkaa kun kaikki henkilöstösäästöt huomioidaan. ”Pankkikriisi pakotti pankit tehostamaan toimintaansa ja karsimaan alan ylikapasiteettia. Henkilöstö puolittui runsaasta 50 000:sta (1990) noin 25 000:een (1997) eikä ole siitä sittemmin merkittävästi kasvanut.” Tiliote mahdollisti tuosta vähennyksestä suuren osan.


title: Tiliote tositteena

text: Tiliote poisti tosite-/tilioteprikkaukset kokonaan pankkien asiakkaiden kirjanpidosta. Kun tiliotteet voitiin käsitellä sähköisinä ja kirjanpitomerkinnät voitiin suurimmalta osalta automatisoida, väheni myös rutiinikirjanpitotyön määrä tilitoimistoissa olennaisesti. Suomalaisen tiliotteen pohjalta tehtiin vastaavia ratkaisuja myös muissa Euroopan maissa, mutta vasta 2000-luvun puolella.


title: Tiliote tositteena

text:
Vielä 1980-luvun lopussa pankkien tiliotteissa luki tapahtuman kohdalla yleisimmin OTTO tai PANO. Riviselitteitä ei paljoa ollut. Pankkisiirtolomakkeet olivat yleensä 4-osaisia, joista ensimmäinen osa jäi maksajan pankkiin, toinen saajan pankkiin, kolmas toimitettiin maksun saajalle ja neljäs maksettu-leimattuna maksajalle. Joitakin ratkaisuja oli, joissa nämä pankkisiirrot tulostettiin pankin järjestelmästä maksun jälkeen. Kirjanpitäjät parittivat tiliotteella olleen pankkisiirtolomakkeen kolmen viimeisen numeron perusteella maksuja tiliotteisiin. Pankkisiirtojen postittaminen pankista toiseen ja asiakkaille oli valtaisa järjestelmä. Kirjanpitoa haittasi se, että pankkisiirrot tulivat omaan tahtiinsa ja joskus eivät tulleet lainkaan. Postipankilla oli oma tilisiirtolomakkeensa, joka oli erilainen pankkien siirroista. Viitenumero oli keksitty jo 1970-luvun alussa ja se mahdollisti suoritusten automaattisen kohdistuksen myyntireskontran myyntilaskuihin. Suomi oli tuolloin maksuliikenteessä maailmassa edelläkävijä, mutta kirjanpito ja tositteiden arkistointi oli raskas ja vei paljon resursseja. Esimerkiksi USA:ssa julkaistiin saman aikaan uutinen, että šekkien käsittelyä on nopeutettu sillä, että on hankittu helikoptereita, jotka kuljettavat šekkejä yritysten ja pankkien välillä.
Kirjanpitolautakunnalta edellytettiin lausuntoa siitä, onko hyvän kirjanpitotavan mukaista se, että maksutositteet tulivat miten sattuu yritysten kirjanpito-osastoille. Alustava lausunto oli kirjoitettu siten, että pankkien on toimitettava kaikki pankkisiirrot asiakkaille. Lautakunnan jäsen Vahtera otti asian pöydälle ja lupasi tuoda seuraavaan kokoukseen paremman esityksen.


title: Tiliote tositteena

text: Pauli Vahteran esitys vuonna 1990 oli:


title: Tiliote tositteena

text: Koska kirjanpitolaki oli pikkutarkka tositteen sisällöstä, tiliotteeseen Vahtera esitti muotoja, jotka vastasivat paperilla olevien tositteiden tietosisältöä:


title: Tiliote tositteena

text:
Samaan aikaan Suomessa kehitettiin pankkiviivakoodi, joka mahdollisti paperilla olevien maksutietojen optisen luvun ilman näppäilyä.
Internet tekniikan kehittyessä maksuliikenne siirtyi nettiin. Pankit lähettävät tiliotteet aamuyöstä yrityksille, jotka siirtävät tiedot omiin järjestelmiin, hoitavat reskontrat automaattisesti ja kirjaavat tiliotetiedot pääkirjanpitoon. Näin kirjanpito on joka aamu ennen työpäivän alkua ajan tasalla.
Uudistus vähensi pankeissa työvoiman tarvetta merkittävästi kun suuri osa back office -työstä jäi kokonaan pois. Myös yrityksissä työmäärät vähenivät rajusti. Esimerkiksi suuri suomalainen osuuskunta työllisti ennen TITOa neljä henkilöä käsittelemässä tiliotteita ja maksutapahtumia. Uudistuksen jälkeen työhön riitti yksi puolipäiväinen henkilö.


title: Elia (metropoliitta)

text: Elia (siviilinimeltään "Matti Wallgrén", s. 8. joulukuuta 1961) on Oulun metropoliitta, joka vihittiin virkaansa 11. tammikuuta 2015. Hän seuraa tässä tehtävässä metropoliitta Panteleimonia, joka jäi eläkkeelle kesäkuussa 2013. Hänen kotikirkkonsa on Oulun Pyhän Kolminaisuuden katedraali.


title: Elia (metropoliitta)

text: Matti Wallgrénin äiti oli ortodoksi. Hänen isänsä liittyi kirkkoon vasta vanhoilla päivillään.


title: Elia (metropoliitta)

text: Wallgrén valmistui ylioppilaaksi Kajaanissa. Tämän jälkeen hän opiskeli ruotsia ja tšekkiä ja fonetiikkaa Tukholman yliopistossa. Kielten opiskelun ohella hän valmistui Tukholmassa luokanopettajaksi. Hän asui Ruotsissa kahdeksan vuotta. Välillä hän myös asui Tšekissä, missä hän toimi kaksi vuotta oppaana.


title: Elia (metropoliitta)

text: Wallgrén liittyi ortodoksiseen kirkkoon Helsingissä vuonna 1994. Vuonna 1996 hän aloitti teologian opinnot Joensuun yliopistossa, missä hän opiskeli viisi vuotta. Hän lauloi kirkkokuorossa ja toimi lukijana.


title: Elia (metropoliitta)

text: Vuonna 2001 hän siirtyi Pyhän Vladimirin ortodoksiseen teologiseen seminaariin New Yorkin Crestwoodissa ja suoritti siellä Master of Divinity –tutkinnon vuonna 2003. Hän ei voinut osallistua valmistujaisseremonioihin, koska hänen äitinsä kuoli juuri niihin aikoihin.


title: Elia (metropoliitta)

text: Metropoliitta Ambrosius vihki Wallgrénin diakoniksi Espoon Pyhän Herman Alaskalaisen kirkossa 29.5.2003.


title: Elia (metropoliitta)

text: Arkkipiispa Leo vihki Wallgrénin papiksi 1. syyskuuta 2003 Jyväskylän Kristuksen ylösnousemuksen kirkossa.


title: Elia (metropoliitta)

text: Vuosina 2003–2006 hän oli pappina Jyväskylän ortodoksisessa seurakunnassa ja vuodet 2006–2014 Vaasan ortodoksisen seurakunnan kirkkoherrana. Wallgrén oli laajan seurakuntansa ainoa pappi, ja oman kertomansa mukaan hän ajoi autolla tuolloin vuosittain 45.000 km.


title: Elia (metropoliitta)

text: Wallgrén valittiin Oulun metropoliitaksi Valamossa pidetyssä kirkolliskokouksessa marraskuussa 2014. Hän oli yllätysehdokas eikä itse ollut paikalla vaalissa. Kirkolliskokous asetti suljetussa kokouksessaan kolme ehdokasta piispainkokoukselle ja piispat valitsivat varsinaiseen vaaliin kaksi ehdokasta. Piispanvaalissa hän voitti piispa Arsenin äänin 17–16. Yksi edustaja äänesti tyhjää.


title: Elia (metropoliitta)

text: Valamon luostarin johtaja arkkimandriitta Sergei vihki hänet munkiksi 16.12.2014. Tuossa yhteydessä hän sai nimekseen Elia profeetta Elia Tisbeläisen mukaan. Seuraavana päivänä metropoliitta Panteleimon korotti hänet arkkimandriitan arvoon.


title: Elia (metropoliitta)

text: Elia vihittiin piispaksi Oulussa 11.1.2015. Vihkimyksen toimitti arkkipiispa Leo, ja häntä avustivat kaikki muut suomalaiset piispat: Ambrosius, Panteleimon ja Arseni.


title: Elia (metropoliitta)

text: Metropoliitta Elia matkusti tammikuussa 2015 Konstantinopoliin, jossa arkkipiispa Leo esitteli hänet patriarkka Bartolomeokselle.


title: Elia (metropoliitta)

text: Metropoliitta Elia puhuu suomen kielen lisäksi seuraavia kieliä: ruotsia, puolaa, tšekin kieltä, englantia, saksaa ja jonkin verran venäjää.


title: Greatest Hits / Vallankumous

text: Greatest Hits / Vallankumous on Kari Peitsamo ja Ankkuli -yhtyeen kokoelma-albumi. Se on Kari Peitsamon 66. albumi ja sen julkaisi Rocket Records. Albumi sisältää nimensä mukaisesti Ankkulin albumit Greatest Hits vuodelta 1980 ja Vallankumous vuodelta 1981, jotka ovat Ankkulin viimeiset studioalbumit. Niiden alkuperäinen julkaisija on Johanna Kustannus. Julkaisun kansivihkosessa on kappaleiden sanoitukset.


title: Sprent Dabwido

text: Sprent Arumogo Dabwido (s. 16. syyskuuta 1972) on naurulainen poliitikko, joka toimi maansa presidenttinä 15. marraskuuta 2011 – 11. kesäkuuta 2013. Hänet valittiin Naurun parlamenttiin Menengin vaalipiiristä vuoden 2004 vaaleissa. Hän toimi maansa viestintäministerinä vuodesta 2009 pääministeri Marcus Stephenin eroon vuonna 2011, minkä jälkeen hän siirtyi oppositioon. Oppositiossa hän esitti epäluottamuslauseen presidentti Freddie Pitcherille, minkä jälkeen hänet valittiin maansa presidentiksi.


title: Sprent Dabwido

text: Presidenttinä Dabwido toimi Tyynenmeren pienten kehittyvien saarivaltioiden edustajana Yhdistyneiden kansakuntien ilmastokokouksessa 2011.


title: Sprent Dabwido

text: Vuonna 2015 Dabwido oli mukana opposition mielenosoituksissa, mistä hänet pidätettiin. Pidätysaikana Dabwido sai sydänkohtauksen.


title: Jarygin-pistooli

text: Jarygin-pistooli (, "Pistolet Jarygina"), myös nimillä Jarygin PJa ja MP-443 Gratš, on Venäjän armeijan nykyinen palveluspistooli. Ase kehitettiin Venäjän puolustusministeriön tilauksesta ja se on tarkoitettu korvaamaan Makarov PM palvelusaseena. Se on lyhytrekyyliperiaatteella toimiva itselataava pistooli, jonka lippaaseen mahtuu 18 patruunaa. Aseen lukko on kaksitoiminen perinteisen Browningin mallin mukaisesti. Iskuri on esillä, sen voi virittää tai virityksen voi purkaa käsin. Vaikka kahvalevyt ovat polymeerimuovia, ase on pääosin valmistettu metallista: piippu on ruostumatonta terästä sekä runko ja luisti hiiliterästä.


title: Jarygin-pistooli

text: Ase on nimetty suunnittelijansa Vladimir Jaryginin mukaan. Jarygin on aiemmin suunnitellut mm. urheiluaseita. Kymmenvuotisen kehittelyjakson aikana ase tunnettiin lisänimellä "Gratš" (Грач = torni). Nimi MP-443 Gratš () säilyi kansainväliseen käyttöön.


title: Jarygin-pistooli

text: Aseessa voi käyttää tavallista 9x19 mm Parabellum -patruunaa, mutta sille on suunniteltu oma 9x19 mm 7N21 -patruunansa, joka muistuttaa ominaisuuksiltaan pitempää 9x21 mm Giurza -patruunaa. 9x19 mm 7N21 +P+ on hyvin ylipaineisesti ladattu patruuna, joka on erityisesti suunniteltu läpäisemään luotiliivin. Alun perin aseen oli tarkoitus käyttää 7,62×25mm Tokarev -patruunaa, joita Venäjän varastoissa on yhä paljon jäljellä.


title: Jarygin-pistooli

text: Jarygin-pistooliin voi kiinnittää seuraavanlaisia lisäosia:


title: Jorma K. Virtanen

text: Jorma Kalevi Virtanen (s. 8. elokuuta 1942 Tampere) on suomalainen toimitusjohtaja ja päätoimittaja. Hän oli Hymy-lehden päätoimittajana lehden huippuvuosina 1970-luvun alussa ja sittemmin hän oli mukana käynnistämässä Iltaset ja Iltalehti-iltapäivälehtiä.


title: Jorma K. Virtanen

text: Virtasen vanhemmat olivat Eino Virtanen ja Laina Mehtälä. Hän kävi keskikoulun.


title: Jorma K. Virtanen

text: Virtanen oli Lehtimiehet Oy:n palveluksessa toimittajana, päätoimittajana ja julkaisujohtajana 1964–1973. Hän oli 1970-luvun alussa Hymy-lehden päätoimittajana. Virtasen kaudella vuonna 1970 Hymyn levikki saavutti kaikkien aikojen huippunsa, 435 407 kappaletta. Virtanen ja Lehtimiehet Oy:n toimitusjohtaja Urpo Lahtinen tuomittiin kirjailija Timo K. Mukan yksityiselämää loukanneesta kirjoittelusta sen jälkeen kun Hymy-lehti oli julkaissut tammikuun 1973 numerossa Mukasta jutun otsikolla "Riiput jo ristillä, Timo K. Mukka". Tapauksen seurauksena säädettiin vuonna 1974 niin kutsuttu Lex Hymy eli rikoslain kohta yksityiselämää loukkaavasta tiedon levittämisestä.


title: Jorma K. Virtanen

text: Virtanen oli sitten Yhtyneet kuvalehdet Oy:n kustannusjohtajana 1973–1976, Iltaset-lehden julkaisujohtajana ja Oy Uuden Suomen toimitusjohtajana vuodesta 1976. Hän toimi 1980 perustetun Iltalehden toimitusjohtajana ja oli myöhemmin Apu-lehden ja Johtoporras-lehden päätoimittajana. Virtanen oli myös Naantalissa toimivan vuonna 1993 perustetun Muumimaailma Oy:n ensimmäinen toimitusjohtaja. Viimeksi Virtanen on toiminut Hämeenlinnan Viikkouutiset-lehden päätoimittajana.


title: Suomen euroviisukarsinta 1994

text: Suomen euroviisukarsinta 1994 oli kilpailu, jossa valittiin Suomen edustaja vuoden 1994 Eurovision laulukilpailuun. Yhden säästöbudjetilla järjestetyn karsinnan jälkeen viisukarsinta pidettiin jälleen näyttävänä. Kilpailu pidettiin kutsukilpailun ja avoimen sävellyskilpailun yhdistelmänä. Karsintaan kutsuttiin suomalaissäveltäjiä ja avoimeen kilpailuun lähetettiin 470 kappaletta. Vastaanotetuista kappaleista kymmenen parasta valittiin karsinnan finaaliin.


title: Suomen euroviisukarsinta 1994

text: Karsinnan finaali pidettiin lauantaina 5. maaliskuuta Tampere-talossa ja televisioitiin suorana YLE TV1:ssä kello 19.00–20.30 ja 23.00–23.40, lisäksi äänestyksen väliaikatietoja saatiin kello 20.50, 21.15 ja 22.10. Kilpailijoiden lisäksi tapahtumassa nähtiin väliaikaesiintyjinä Kaija Koo sekä Jam & Spoon. Karsinta oli kuitenkin myyntifloppi, eikä Tampere-talon katsomoa saatu edes puolilleen. Suomen karsinnan voittaja valittiin ensimmäistä kertaa puhelinäänestyksellä. Finaalia seurasi 1 170 000 katsojaa. Kapellimestarina toimi Olli Ahvenlahti.


title: Suomen euroviisukarsinta 1994

text: Huom! Nämä suorassa lähetyksessä mainitut äänimäärät eivät pitäneet paikkaansa. Ylempänä olevassa taulukossa ovat oikeat äänimäärät.


title: Horst Schumann

text: Tohtori Horst Schumann oli SS-lääkäri Auschwitzin keskitysleirillä syksystä 1942 tammikuuhun 1945. Horst Schumann työskenteli Auschwitzin lääketieteellisissä osissa 1942–1945 SS-päälääkäri Eduard Wirthsin alaisuudessa. Auschwitzissa Schumann keskittyi kehittämään naisten massasterilointimenetelmää röntgensäteilytyksen avulla.


title: Horst Schumann

text: Yhdysvaltalaisten vankina ollut Schumann muutti vapauduttuaan sotavankeudesta Gladbeckiin, jossa hän toimi urheilulääkärinä vuoteen 1951. Schumannin haettua metsästys- ja kalastuslupaa huomattiin miehestä tuolloin voimassa ollut pidätysmääräys. Schumann pääsi kuitenkin pakenemaan ennen pidätystä Saksasta. Viimein vuonna 1966 Schumann pidätettiin Ghanassa ja luovutettiin Saksaan. Oikeudenkäynti Schumannia vastaan alkoi 1970, mutta keskeytettiin syytetyn erittäin korkean verenpaineen takia. Mies vapautettiin vuonna 1972, ja hän eli vapaana vielä 11 vuotta.


title: Helsinki Design School

text: Helsinki Design School on Fabianinkadulla Helsingin keskustassa sijaitseva yksityinen luovien alojen koulu, joka tarjoaa koulutusta designmarkkinointiin, graafiseen suunnitteluun, valokuvaukseen, elokuvan tekemiseen, sisustussuunnitteluun, visuaaliseen markkinointiin sekä muotisuunnitteluun ja -markkinointiin liittyen.Opetus Helsinki Design Schoolissa on maksullista. Opiskelemaan voi hakea täysi-ikäinen henkilö ilman pääsykoetta.


title: Helsinki Design School

text: Monimuoto-opiskeluna suoritettava koulutus koostuu lähiopetuspäivistä sekä itsenäisestä opiskelusta. Opintojen kesto on koulutuksesta riippuen 10–11 kuukautta. Kaikki opetus järjestetään suomen kielellä.


title: Helsinki Design School

text: Helsinki Design Schoolin yli 90 luennoijan joukkoon kuuluvat Makian Jarno Luotonen, Solar Filmsin tuottaja Risto Salomaa, Ivana Helsingin Paola ja Pirjo Suhonen, muotitoimittaja Sami Sykkö, kuvataiteilija Alvar Gullichsen, kuvittajat Linda Linko ja Sanna Mander, säveltäjä Tuomas Kantelinen, Galerie Forsblomin Katja Räisänen, elokuvaohjaaja Ville Jankeri, Kokoro & Moi:n art director Niklas Ekholm, Miika Saksi, Marimekon Karri Jalkanen, valokuvaajat Marica Rosengård, Kaapo Kamu, Kim Öhman, Valtteri Hirvonen ja Martti Järvi, Mainostoimisto 358:n Verneri Leimu, Tsto:n graafikot Inka Järvinen ja Antti Uotila, sisustussuunnittelija Kaisa Blomstedt, R/H-vaatebrändin Emilia Hernesniemi ja Hanna Riiheläinen sekä CTRL-vaatemerkin Tomi Freeman ja Timothy Kühn.


title: Helsinki Design School

text: Syksyllä 2014 Helsinki Design School eväsi graafisen suunnittelun opiskelupaikan kuulovammaiselta opiskelijalta. Opiskelija jätti kokonaan kertomatta koululle erityistarpeistaan. Viittomakielen tulkin otettua yhteyttä kouluun alle viikkoa ennen opintojen alkua, ilmoitti koulu, ettei sillä ole yksityisenä kouluna resursseja valmistautua syntymäkuuron opiskelijan erityistarpeisiin niin lyhyellä varoitusajalla. Kela suosittelee opiskelutulkin tilaamista hyvissä ajoin. Julkisuudessa koulu ilmoitti vastustavansa syrjintää kaikissa muodoissaan. Lokakuussa 2015 Helsingin kihlakunnansyyttäjä päätti nostaa tapauksesta syytteen syrjinnästä, ja helmikuussa 2016 koulun edustaja tuomittiin käräjäoikeudessa sakkorangaistukseen.


title: Sheikki al-Islam

text: Sheikki al-Islam () on arvonimi, jota käytetään johtavista islamilaisen tieteen oppineista. Sheikki al-Islamit tulevat yleensä uskonoppineista koostuvasta ulama-luokasta.


title: Sheikki al-Islam

text: Arvonimeä käytettiin ensimmäisen kerran historiallisella Khorasanin alueella 900-luvulla. Vaikka jälkiliitettä -Islam saatettiin käyttää arvonimien yhteydessä sekulaarista valtaa käyttävistä henkilöistä, kuten djalal al-Islam tai saif al-Islam, oli sheikki al-Islamin arvo aina varattu uskonoppineille. Arvonimen jälkeen saatettiin lisätä paikannimi, yleensä joku Khorasanin alueen keskuksista, mikä viittaisi arvonimen olleen verrattavissa piispanvirkaan. Osa sheikki al-Islameista oli sufeja ja osa Hadithin tutkijoita.


title: Sheikki al-Islam

text: Myöhemmin arvonimi otettiin käyttöön Osmanien valtakunnassa, jossa se merkitsi aluksi todennäköisesti johtavaa muftia. Sheikki al-Islamia käytettiin muftin kanssa rinnakkain ja on mahdollista, että osmanien vallattua uuden pääkaupunkinsa Istanbulin 1453 sheikki-al Islam tuli tarkoittamaan erityisesti Istanbulin muftia. Myöhemmin siitä tuli korkein uskonoppineen arvo. Osmaneilla oli tiukan hierarkkinen ulama-järjestelmä, jonka huipulla sheikki al-Islam oli.


title: Sheikki al-Islam

text: Osmanien sheikki al-Islam lausui vaikutusvaltaisia fatwoja ja oli korkea-arvoinen šaria-lain edustaja. Lain merkitys kasvoi 1500-luvulla, mikä nosti sheikki al-Islamin asemaa. Vallanvaihdoksen aikana sheikki al-Islamilla oli valta hyväksyä uusi sulttaani. Tosin kruunaamisen jälkeen sulttaani nousi valtakunnan korkea-arvoisimmaksi ja ohitti näin sheikki al-Islamin.